CELEX: 32006D0974
Language: sl
Date: 2006-12-19 00:00:00
Title: 2006/974/ES: Odločba Sveta z dne 19. decembra 2006 o posebnem programu Zmogljivosti za izvajanje Sedmega okvirnega programa Evropske skupnosti za raziskave, tehnološki razvoj in predstavitvene dejavnosti (2007–2013) (Besedilo velja za EGP).

30.12.2006     SL                    Uradni list Evropske unije                           L 400/299

                                      ODLOČBA SVETA

                                    z dne 19. decembra 2006

                            o posebnem programu "Zmogljivosti"
                          za izvajanje Sedmega okvirnega programa
                      Evropske skupnosti za raziskave, tehnološki razvoj
                           in predstavitvene dejavnosti (2007–2013)

                                    (Besedilo velja za EGP)

                                         (2006/974/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 166(4) Pogodbe,

ob upoštevanju predloga Komisije,

ob upoštevanju mnenja Evropskega parlamenta1,

ob upoštevanju mnenja Evropskega ekonomsko-socialnega odbora2,

1
       Mnenje z dne 30. novembra 2006 (še ni bilo objavljeno v Uradnem listu).
2
       UL C 185, 8.8. 2006, str. 10.
 ---pagebreak--- L 400/300           SL                     Uradni list Evropske unije                              30.12.2006

ob upoštevanju naslednjega:

(1)         V skladu s členom 166(3) Pogodbe se Sklep št. 967/2006/ES Evropskega parlamenta in
            Sveta z dne 20. decembra 2006 o Sedmem okvirnem programu Evropske skupnosti za
            raziskave, tehnološki razvoj in predstavitvene dejavnosti (2007–2013)1 (v nadaljnjem
            besedilu "okvirni program") izvaja s posebnimi programi, v katerih so določena podrobna
            pravila za njihovo izvajanje in trajanje ter predvidena potrebna sredstva.

(2)         Okvirni program je sestavljen iz štirih vrst dejavnosti: nadnacionalno sodelovanje pri
            politično opredeljenih temah ("Sodelovanje"), raziskave, ki jih izvajajo raziskovalci na
            pobudo raziskovalne skupnosti ("Zamisli"), podpora usposabljanju in poklicnemu razvoju
            raziskovalcev ("Ljudje") in podpora raziskovalnim zmogljivostim ("Zmogljivosti"). Ta
            posebni program se nanaša na dejavnosti, ki naj se izvajajo s posrednimi ukrepi v okviru
            programa "Zmogljivosti".

(3)         Za ta posebni program bi se morala uporabljati pravila okvirnega programa za udeležbo
            podjetij, raziskovalnih središč in univerz ter za razširjanje rezultatov raziskav (v
            nadaljnjem besedilu "pravila za udeležbo in razširjanje").

1
       UL L 391, 30.12.2006, str. 19.
 ---pagebreak--- 30.12.2006      SL                      Uradni list Evropske unije                            L 400/301

(4)      Okvirni program bi moral dopolnjevati dejavnosti, ki se izvajajo v državah članicah ter tudi
         druge ukrepe Skupnosti, ki so nujno potrebni pri splošnih strateških prizadevanjih za
         uresničevanje lizbonskih ciljev, zlasti ukrepe na področju strukturnih skladov, kmetijstva,
         izobraževanja, usposabljanja, kulture, konkurenčnosti in inovacij, industrije, zdravja,
         varstva potrošnikov, zaposlovanja, energije, prometa in okolja.

(5)      Inovacije in z MSP povezane dejavnosti, ki jih podpira ta okvirni program, bi morale
         dopolnjevati tiste dejavnosti, ki se izvajajo z okvirnim programom za konkurenčnost in
         inovacije; to bo prispevalo k zmanjševanju vrzeli med raziskavami in inovacijami ter
         spodbudilo vse oblike inovativnosti.

(6)      Izvajanje tega posebnega programa lahko spodbudi uvedbo dopolnilnih programov, ki
         vključujejo udeležbo le nekaterih držav članic, udeležbo Skupnosti pri programih, ki jih
         izvaja več držav članic, ali ustanovitev skupnih podjetij ali drugih struktur v smislu členov
         168, 169 in 171 Pogodbe.

(7)      Ta posebni program bi moral Evropski investicijski banki (EIB) s prispevki pomagati pri
         ustanovitvi "Sklada za financiranje na osnovi delitve tveganja", da bi se izboljšal dostop do
         posojil EIB.
 ---pagebreak--- L 400/302          SL                      Uradni list Evropske unije                           30.12.2006

(8)         Skupnost je v skladu s členom 170 Pogodbe sklenila vrsto mednarodnih sporazumov na
            področju raziskav in treba bi si bilo prizadevati za krepitev mednarodnega sodelovanja na
            področju raziskav, da bi se Skupnost še bolj vključevala v svetovno raziskovalno skupnost.
            Zato naj v tem posebnem programu sodelujejo države, ki so v ta namen sklenile
            sporazume, na ravni projekta in na podlagi vzajemnih koristi pa naj v njem sodelujejo tudi
            subjekti iz tretjih držav in mednarodne organizacije za znanstveno sodelovanje.

(9)         Raziskovalne dejavnosti, ki se izvajajo znotraj tega programa, bi morale upoštevati
            temeljna etična načela, vključno s tistimi, ki so izražena v Listini Evropske unije o
            temeljnih pravicah.

(10)        Izvajanje okvirnega programa bi moralo prispevati k spodbujanju trajnostnega razvoja.

(11)        Pomembno je zagotoviti dobro finančno upravljanje okvirnega programa, kar se da
            učinkovit in uporabnikom prijazen način za njegovo izvajanje ter obenem pravno varnost
            in dostopnost programa vsem udeležencem v skladu z Uredbo Sveta (ES, Euratom) št.
            1605/2002 z dne 25. junija 2002 o finančni uredbi, ki se uporablja za splošni proračun
            Evropskih skupnosti1, in Uredbo Komisije (ES, Euratom) št. 2342/2002 o določitvi
            podrobnih pravil za izvajanje finančne uredbe in vsemi prihodnjimi spremembami2.

1
       UL L 248, 16.9.2002, str.1.
2
       UL L 357, 31.12.2002, str. 1. Uredba, kakor je bila spremenjena z Uredbo Komisije (ES,
       Euratom) št. 1261/2005 (UL L 201, 2.8.2005, str. 3).
 ---pagebreak--- 30.12.2006       SL                      Uradni list Evropske unije                              L 400/303

(12)     Sprejeti bi bilo treba tudi ustrezne ukrepe – sorazmerne s finančnimi interesi Evropskih
         skupnosti – za spremljanje učinkovitosti dodeljene finančne podpore in učinkovitosti
         uporabe teh sredstev, da bi se preprečile nepravilnosti in goljufije, storiti pa bi bilo treba
         tudi vse potrebno za povračilo izgubljenih, nepravilno izplačanih ali nepravilno porabljenih
         sredstev v skladu z Uredbo Sveta (Euratom, ES) št. 2988/95 z dne 18. decembra 1995 o
         zaščiti finančnih interesov Evropskih skupnosti1, Uredbo Sveta (Euratom, ES) št. 2185/96
         z dne 11. novembra 1996 o pregledih in inšpekcijah na kraju samem, ki jih opravlja
         Komisija za zaščito finančnih interesov Evropskih skupnosti pred goljufijami in drugimi
         nepravilnostmi2, in Uredbo (ES) št. 1073/1999 Evropskega parlamenta in Sveta z dne 25.
         maja 1999 o preiskavah, ki jih izvaja Evropski urad za boj proti goljufijam (OLAF)3.

(13)     Ukrepi, potrebni za izvajanje te odločbe, so v bistvu ukrepi upravljanja, in bi jih zato bilo
         treba sprejeti po upravljalnem postopku, določenim v členu 4 Sklepa Sveta 1999/468/ES z
         dne 28. junija 1999 o določitvi postopkov za uresničevanje Komisiji podeljenih izvedbenih
         pooblastil4. Po drugi strani pa raziskave, ki vključujejo uporabo človeških zarodkov in
         človeških izvornih celic, sprožajo posebna etična vprašanja, kakor je opisano v členu 4 te
         odločbe. Zato bi morali biti ukrepi za financiranje takih projektov sprejeti po regulativnem
         postopku iz člena 5 Sklepa 1999/468/ES.

1
       UL L 312, 23.12.1995, str. 1.
2
       UL L 292, 15.11.1996, str. 2.
3
       UL L 136, 31.5.1999, str. 1.
4
       UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L
       200, 22.7.2006, str. 11).
 ---pagebreak--- L 400/304          SL                     Uradni list Evropske unije                           30.12.2006

(14)        Posebni program "Zmogljivosti" bi moral imeti lastno proračunsko vrstico v splošnem
            proračunu Evropskih skupnosti.

(15)        Pri izvajanju tega programa je treba primerno pozornost posvetiti integraciji načela
            enakosti spolov ter med drugim tudi delovnim pogojem, preglednosti postopkov
            zaposlovanja in poklicnemu razvoju v zvezi z raziskovalci, zaposlenimi pri projektih in
            programih, ki se financirajo v okviru ukrepov tega programa, za katere nudi referenčni
            okvir Priporočilo Komisije z dne 11. marca 2005 o Evropski listini za raziskovalce ter o
            Kodeksu ravnanja pri zaposlovanju raziskovalcev, pri tem je treba upoštevati prostovoljno
            naravo obeh dokumentov –

SPREJEL NASLEDNJO ODLOČBO:

                                                   Člen 1

Za obdobje od 1. januarja 2007 do 31. decembra 2013 se sprejme posebni program "Zmogljivosti"
za dejavnosti Skupnosti na področju raziskav in tehnološkega razvoja, vključno s predstavitvenimi
dejavnostmi, v nadaljnjem besedilu "posebni program".
 ---pagebreak--- 30.12.2006      SL                      Uradni list Evropske unije                          L 400/305

                                                 Člen 2

Posebni program podpira dejavnosti v okviru "Zmogljivosti", ki podpirajo ključne vidike naslednjih
evropskih raziskovalnih in inovacijskih zmogljivosti:

(a)      raziskovalne infrastrukture;

(b)      raziskave v korist malim in srednje velikim podjetjem (MSP);

(c)      regije znanja;

(d)      raziskovalni potencial;

(e)      znanost v družbi;

(f)      podpora za skladen razvoj raziskovalnih politik;

(g)      mednarodno sodelovanje.

Izvajanje tega posebnega programa lahko spodbudi uvedbo dopolnilnih programov, ki vključujejo
udeležbo le nekaterih držav članic, udeležbo Skupnosti pri programih, ki jih izvaja več držav članic,
ali ustanovitev skupnih podjetij ali drugih struktur v smislu členov 168, 169 in 171 Pogodbe.

Cilji in splošne smernice navedenih dejavnosti so določeni v Prilogi I.
 ---pagebreak--- L 400/306          SL                     Uradni list Evropske unije                         30.12.2006

                                                   Člen 3

V skladu s Prilogo II okvirnega programa znaša znesek, potreben za izvajanje posebnega programa,
4 097 milijonov EUR, od katerih je manj kot 6 % namenjenih odhodkom za poslovanje Komisije.
Okvirna razčlenitev tega zneska je navedena v Prilogi II.

                                                   Člen 4

1.          Vse raziskovalne dejavnosti, ki se izvajajo v okviru posebnega programa, se izvedejo v
            skladu s temeljnimi etičnimi načeli.

2.          Naslednja področja raziskovanja se ne financirajo v okviru tega programa:

            –    raziskovalna dejavnost s ciljem kloniranja človeka za reproduktivne namene,

            –    raziskovalna dejavnost z namenom spreminjanja genske dediščine človeka, pri kateri
                 bi takšne spremembe postale dedne1,

            –    raziskovalne dejavnosti z namenom ustvarjanja človeških zarodkov izključno za
                 raziskovalne namene ali za namen pridobivanja matičnih celic, vključno s prenosom
                 jedra somatske celice.

1
       Financirajo se lahko raziskave v zvezi z zdravljenjem rakastih obolenj na spolnih žlezah.
 ---pagebreak--- 30.12.2006      SL                        Uradni list Evropske unije                          L 400/307

3.       Raziskave človeških izvornih celic, tako odraslih kot zarodkov, se lahko financirajo,
         odvisno od vsebine znanstvenega predloga in pravnega okvira zadevne države
         članice/zadevnih držav članic.

         Vsaka vloga za odobritev financiranja raziskav človeških izvornih celic na ustrezen način
         vključuje podrobnosti o izdaji dovoljenj in o nadzornih ukrepih, ki jih bodo sprejeli
         pristojni organi držav članic, ter podrobnosti o podani(h) etični odobritvi/odobritvah.

         Pri pridobivanju človeških izvornih celic veljajo za institucije, organizacije in raziskovalce
         stroga pravila glede izdaje dovoljenj in nadzora v skladu s pravnim okvirom zadevne
         države članice/zadevnih držav članic.

4.       Pred drugo fazo tega programa (2010–2013) se ob upoštevanju najnovejših znanstvenih
         dognanj izvede pregled zgoraj navedenih področij raziskovanj.

                                                   Člen 5

1.       Posebni program se izvaja s shemami financiranja, ki so določene v Prilogi III k
         okvirnemu programu.

2.       V Prilogi III tega posebnega programa so določena pravila za dodeljevanje sredstev
         Evropski investicijski banki za ustanovitev Sklada za financiranje na osnovi delitve
         tveganja.
 ---pagebreak--- L 400/308          SL                      Uradni list Evropske unije                          30.12.2006

3.          Priloga IV k temu posebnemu programu določa možno pobudo za skupno izvajanje
            nacionalnih raziskovalnih programov, ki bi lahko bili predmet ločene odločbe na podlagi
            člena 169 Pogodbe.

4.          Za ta posebni program se uporabljajo pravila za udeležbo in razširjanje.

                                                    Člen 6

1.          Komisija sestavi delovni program za izvedbo posebnega programa, v katerem podrobno
            navede cilje ter prednostne naloge na področju znanosti in tehnologije, določene v Prilogi
            I, shemo financiranja, ki se bo uporabila za temo, za katero se lahko predloži predloge, ter
            časovni razpored izvajanja.

2.          Delovni program upošteva ustrezne raziskovalne dejavnosti, ki jih izvajajo države članice,
            pridružene države ter evropske in mednarodne organizacije, ter doseganje evropske dodane
            vrednosti kot tudi vpliv na konkurenčnost industrije in pomembnost za druge politike
            Skupnosti. Po potrebi se program posodablja.

3.          Predlogi za posredne ukrepe v okviru shem financiranja se ocenjujejo in projekti izbirajo v
            skladu z načeli iz člena 15(1a) pravil za udeležbo in razširjanje.
 ---pagebreak--- 30.12.2006      SL                      Uradni list Evropske unije                           L 400/309

4.       V delovnem programu so lahko opredeljeni:

         (a)   organizacije, ki prejemajo prispevke v obliki članarine;

         (b)   podporne ukrepe za dejavnosti nekaterih pravnih oseb.

                                                 Člen 7

1.       Za izvedbo posebnega programa je odgovorna Komisija.

2.       Upravljalni postopek iz člena 8(2) se uporablja za sprejetje naslednjih ukrepov:

         (a)   delovnega programa iz člena 6, vključno s shemami financiranja, ki se bodo
               uporabljale, vsebinami razpisov za zbiranje predlogov ter merili za ocenjevanje in
               izbor, ki se bodo uporabljala;

         (b)   vseh prilagoditev okvirne porazdelitve zneska v skladu s Prilogo II;

         (c)   odobritve financiranja dejavnosti iz točk (a)–(g) člena 2, pri čemer je ocenjeni znesek
               prispevka Skupnosti za ta program 0,6 milijona EUR ali več;

         (d)   določanje formalnih pogojev za ocene iz člena 7(2) in 7(3) okvirnega programa.
 ---pagebreak--- L 400/310          SL                     Uradni list Evropske unije                           30.12.2006

3.          Regulativni postopek iz člena 8(3) se uporablja za odobritev financiranja dejavnosti, ki
            vključujejo uporabo človeških zarodkov in človeških izvornih celic.

                                                   Člen 8

1.          Komisiji pomaga odbor.

2.          Pri sklicevanju na ta odstavek se uporabljata člena 4 in 7 Sklepa 1999/468/ES.

3.          Pri sklicevanju na ta odstavek se uporabljata člena 5 in 7 Sklepa 1999/468/ES.

4.          Obdobje iz člena 4(3) in 5(6) Sklepa 1999/468/ES je dva meseca.

5.          Komisija odbor redno obvešča o splošnem napredku izvajanja posebnega programa in mu
            pravočasno predloži podatke o vseh ukrepih RTR, ki se predlagajo ali financirajo v okviru
            tega programa, kot je določeno v Prilogi V.

6.          Odbor sprejme svoj poslovnik.
 ---pagebreak--- 30.12.2006      SL                     Uradni list Evropske unije                      L 400/311

                                                 Člen 9

Komisija v skladu s členom 7 okvirnega programa zagotovi neodvisno spremljanje, oceno in
pregled izvajanja dejavnosti na področjih, zajetih v tem posebnem programu.

                                                Člen 10

Ta odločba začne veljati tretji dan po objavi v Uradnem listu Evropske unije.

Ta odločba je naslovljena na države članice.

V Bruslju, 19. decembra 2006

                                               Za Svet
                                               Predsednik

                                               J. KORKEAOJA
 ---pagebreak--- L 400/312           SL                    Uradni list Evropske unije                             30.12.2006

                                               PRILOGA I

                                ZNANSTVENI IN TEHNOLOŠKI CILJI,
                          SPLOŠNE SMERNICE ZA TEME IN DEJAVNOSTI

UVOD

Ta posebni program bo pospešil raziskave in evropske inovacijske zmogljivosti ter zagotovil
njihovo optimalno rabo. Ta cilj bo dosežen z naslednjimi ukrepi:

–           zagotovitev optimalne uporabe in razvoja raziskovalnih infrastruktur;

–           krepitev inovacijskih zmogljivosti MSP ter spodbujanje njihovih možnosti, da bi imeli od
            raziskav koristi;

–           podpiranje razvoja regionalnih, v raziskave usmerjenih grozdov;

–           sprostitev raziskovalnega potenciala v konvergenčnih in najbolj oddaljenih regijah EU;

–           zbliževanje družbe in znanosti za usklajeno vključevanje znanosti in tehnologije v
            evropsko družbo;

–           podpora za skladen razvoj raziskovalnih politik; in

–           dejavnosti in ukrepi za podporo mednarodnemu sodelovanju.
 ---pagebreak--- 30.12.2006      SL                     Uradni list Evropske unije                             L 400/313

Upoštevati bo treba načelo trajnostnega razvoja in enakosti spolov. Poleg tega bo po potrebi del
dejavnosti v okviru tega posebnega programa predstavljalo upoštevanje etičnih, socialnih, pravnih
in širših kulturnih vidikov raziskav, ki se bodo izvajale, in njihovih možnih uporab, kakor tudi
družbeno-ekonomskih učinkov znanstvenega in tehnološkega razvoja ter predvidevanja.

V okviru tega posebnega programa se lahko sprejme ukrepe za usklajevanje programov, ki se ne
izvajajo v Skupnosti, in sicer z uporabo sheme ERA-NET in sodelovanjem Skupnosti pri
nacionalnih raziskovalnih programih, ki se izvajajo skupno (člen 169 Pogodbe), kot je opisano v
posebnem programu "Sodelovanje".

Iskali so bodo sinergije in dopolnjevanja z drugimi politikami in programi Skupnosti, kot so
regionalna in kohezijska politika Skupnosti, strukturni skladi, program za konkurenčnost in
inovacije ter ustrezni programi na področju izobraževanja in usposabljanja1.

1
       Komisija bo zaradi poenostavitve izvajanja programa v skladu z veljavnimi smernicami
       povrnila stroške za po enega predstavnika posamezne države članice, ki se bo udeležil
       sestanka programskega odbora, določenega v dnevnem redu; prav tako bo povrnila stroške
       enemu strokovnjaku/svetovalcu iz posamezne države članice za tiste točke dnevnega reda,
       za katere država članica zahteva posebno strokovno mnenje.
 ---pagebreak--- L 400/314        SL                     Uradni list Evropske unije                           30.12.2006

Etični vidiki

Med izvajanjem tega posebnega programa in raziskovalnih dejavnosti, ki iz njega izhajajo, je treba
spoštovati temeljna etična načela. Sem med drugim sodijo načela iz Listine Evropske unije o
temeljnih človekovih pravicah, vključno z naslednjimi: varstvo človekovega dostojanstva in
življenja, varstvo osebnih podatkov in zasebnosti, kakor tudi živali in okolja v skladu s pravom
Skupnosti in najnovejšimi različicami ustreznih mednarodnih konvencij, smernic in kodeksov
ravnanja, npr. Helsinške deklaracije, Konvencije Sveta Evrope o človekovih pravicah in
biomedicini, podpisane v Oviedu dne 4. aprila 1997, in njenih dodatnih protokolov, Konvencije ZN
o otrokovih pravicah, Splošne deklaracije o človeškem genomu in človekovih pravicah, ki jo je
sprejel Unesco, Konvencije ZN o biološkem in toksičnem orožju (BTWC), Mednarodne pogodbe o
rastlinskih genskih virih za kmetijstvo in prehrano ter ustreznih resolucij Svetovne zdravstvene
organizacije (WHO).

Prav tako se bodo upoštevala mnenja Evropske skupine svetovalcev glede etičnih posledic
biotehnologije (1991–1997) in mnenja Evropske skupine za etiko v znanosti in novih tehnologijah
(od 1998).

V skladu z načelom subsidiarnosti in zaradi raznolikosti v Evropi obstoječih pristopov morajo
udeleženci v raziskovalnih projektih spoštovati trenutno zakonodajo, predpise ter etična merila v
državah, kjer potekajo raziskave. V vsakem primeru se uporabljajo nacionalni predpisi in nobena
raziskava, ki je prepovedana v kateri koli posamezni državi članici ali drugi državi, se ne bo
podpirala s financiranjem Skupnosti, ki se bo izvajalo v tej državi članici ali državi.
 ---pagebreak--- 30.12.2006       SL                      Uradni list Evropske unije                                L 400/315

Po potrebi morajo izvajalci raziskovalnih projektov pridobiti odobritev ustreznih nacionalnih ali
lokalnih odborov za etiko še pred začetkom izvajanja dejavnosti RTR. Komisija bo sistematično
izvedla tudi pregled izpolnjevanja etičnih meril pri predlogih, ki obravnavajo etično občutljiva
vprašanja, ali kadar etični vidiki niso bili ustrezno obravnavani. V posebnih primerih se lahko
pregled izpolnjevana etičnih meril izvede med izvajanjem projekta.

Financiranje raziskovalnih dejavnosti, ki so prepovedane v vseh državah članicah, ne bo odobreno.

Protokol o zaščiti in dobrem počutju živali, ki je priložen Pogodbi, zahteva, da Skupnost pri
oblikovanju in izvajanju svojih politik, vključno z raziskavami, v celoti upošteva zahteve po
dobrem počutju živali. Direktiva Sveta 86/609/EGS o varstvu živali, ki se uporabljajo za poskusne
in druge znanstvene namene, zahteva, da morajo biti vsi poskusi načrtovani tako, da se izognemo
povzročanju stisk in nepotrebnih bolečin ter trpljenja poskusnim živalim, z uporabo najmanjšega
števila živali, uporabo živali z najnižjo mero nevrofiziološke občutljivosti ter povzročanjem
najmanjše možne bolečine, trpljenja, stiske ali trajnih poškodb. Spreminjanje genske dediščine
živali in kloniranje živali je dovoljeno zgolj v primerih, ko so cilji etično utemeljeni, pogoji
zagotavljajo dobro počutje živali in se spoštujejo načela biološke raznolikosti.
 ---pagebreak--- L 400/316       SL                     Uradni list Evropske unije                           30.12.2006

Med izvajanjem tega programa bo Komisija redno spremljala najnovejša znanstvena dognanja ter
nacionalne in mednarodne predpise, tako da bo lahko upoštevala kakršen koli razvoj dogodkov.

Raziskovanje etičnih vprašanj, povezanih z znanstvenim in tehnološkim razvojem, se bo izvajalo v
delu tega posebnega programa z naslovom "Znanost v družbi".

1.          RAZISKOVALNE INFRASTRUKTURE

Cilj

Bolj učinkovita izraba in razvoj najboljše raziskovalne infrastrukture, ki obstaja v Evropi, in pomoč
pri oblikovanju nove raziskovalne infrastrukture vseevropskega interesa na vseh področjih znanosti
in tehnologije, ki jo evropska znanstvena skupnost potrebuje za ohranitev vodilnega položaja pri
napredku v raziskavah in ki zagotavlja pomoč industriji pri krepitvi temeljnih znanj ter znanj in
izkušenj s področja tehnologije.
 ---pagebreak--- 30.12.2006       SL                     Uradni list Evropske unije                             L 400/317

Pristop

Da bi Evropa postala najbolj konkurenčno in dinamično na znanju temelječe gospodarstvo na svetu,
mora nujno imeti sodobne in učinkovite raziskovalne infrastrukture, ki ji bodo omogočile prevzem
vodilne vloge na znanstvenem in tehnološkem področju. Raziskovalne infrastrukture imajo ključno
vlogo pri razvoju in razširjanju znanja in tehnologije ter pri njuni uporabi in izkoriščanju, s tem pa
spodbujajo inovacije in prispevajo k razvoju Evropskega raziskovalnega prostora. Dostop do njih je
na vseh področjih znanosti in tehnologije ter za oblikovanje z dokazi podprte politike vedno bolj
nepogrešljiv. Številne raziskovalne infrastrukture so se razvile iz velikih infrastruktur, namenjenih
skoraj izključno posebni stroki, v storitvene infrastrukture za širok spekter znanstvenih skupnosti.
Informacijska in komunikacijska tehnologija omogočata najnovejše koncepte infrastrukture, ki
vključujejo porazdeljene sisteme strojne opreme, programske opreme in vsebin, ki imajo kot
shranjevalci znanja številnih različnih strok zelo obsežno kumulativno vrednost.

Predlagani ukrep bo zlasti prispeval k razvoju, izkoriščanju in ohranjanju znanja s spodbujanjem
raziskovalnih infrastruktur, temelječih na k odličnosti usmerjenem pristopu "od spodaj navzgor"
(bottom-up) in na ciljnem pristopu. Strateška posodobitev informacijskih in komunikacijskih e-
infrastruktur in virtualnih infrastruktur prav tako veljata za gonilno silo pri spremembah v znanosti.
Države članice bodo tudi v prihodnje imele osrednjo vlogo pri razvoju in financiranju infrastruktur.
 ---pagebreak--- L 400/318           SL                     Uradni list Evropske unije                             30.12.2006

Izraz "raziskovalne infrastrukture" v okvirnem programu Skupnosti za raziskave in tehnološki
razvoj velja za objekte in naprave, vire ali storitve, ki jih raziskovalna skupnost potrebuje za
vodenje raziskav na vseh znanstvenih in tehnoloških področjih. Ta opredelitev, vključno s tem
povezanimi človeškimi viri, zajema:

–           glavno opremo ali niz instrumentov, ki se uporabljajo v raziskovalne namene,

–           na znanju temelječe vire, kot so zbirke, arhivi, strukturirani podatki ali sistemi v zvezi z
            upravljanjem s podatki, ki se uporabljajo na področju znanstvenih raziskav,

–           zagotavljanje infrastruktur, temelječih na informacijski in komunikacijski tehnologiji, kot
            so GRID, računalniške, programske in komunikacijske infrastrukture,

–           kakršna koli druga edinstvena sredstva, ki se uporabljajo na področju znanstvenih raziskav.

Samo raziskovalne infrastrukture ali mreže raziskovalnih infrastruktur, ki so v interesu evropske
znanstvene skupnosti (univerze, javni sektor in podjetja), kar zadeva učinkovitost in dostop, lahko
dobijo podporo. Te morajo bistveno prispevati k razvoju evropskih raziskovalnih zmogljivosti.

Kar zadeva tematske raziskovalne infrastrukture v okviru posebnega programa "Sodelovanje", bo
splošna uskladitev zagotovljena s tem programom.
 ---pagebreak--- 30.12.2006      SL                     Uradni list Evropske unije                              L 400/319

Dejavnosti

Dejavnosti bodo vključevale naslednje vrste ukrepov:

–        optimizacijo uporabe obstoječih raziskovalnih infrastruktur in izboljšanje njihove
         učinkovitosti,

–        pospeševanje razvoja novih raziskovalnih infrastruktur (ali poglavitna posodobitev že
         obstoječih) vseevropskega interesa, predvsem na temelju dela Evropskega strateškega
         foruma za raziskovalno infrastrukturo (ESFRI),

–        podporne ukrepe, vključno s podporo nastajajočim potrebam.

1.1.     Obstoječe raziskovalne infrastrukture

Cilj ukrepov v zvezi z raziskovalnimi infrastrukturami bo krepitev evropskih zmogljivosti in
učinkovitosti posebnih raziskovalnih infrastruktur ter povečanje udeležbe skupnosti uporabnikov v
zvezi z možnostmi, ki jih ponujajo raziskovalne infrastrukture, in njihovimi zavezami k naložbam v
vrhunske raziskave. Dejavnosti bodo vključevale podporo optimizaciji evropskih raziskovalnih
infrastruktur z "integracijo" zmogljivosti in prizadevanj, kar bo omogočilo najučinkovitejšo
uporabo objektov in naprav, virov in storitev na vseh področjih znanosti in tehnologije ter olajšalo
"nadnacionalni dostop" do obstoječih infrastruktur.
 ---pagebreak--- L 400/320         SL                    Uradni list Evropske unije                             30.12.2006

1.1.1.      Povezovalne dejavnosti

Raziskovalne infrastrukture svetovnega merila potrebujejo obsežne in dolgoročne naložbe v vire
(človeške in finančne). Uporabljati in izkoriščati bi jih moralo čim večje število znanstvenikov in
industrijskih uporabnikov evropskega merila. Poleg tega je treba nenehno spodbujati in izboljševati
optimizacijo in krepitev zmogljivosti raziskovalnih infrastruktur ter učinkovitosti na ravni
Skupnosti kot odziv na nastajajoče in rastoče znanstvene potrebe. To se lahko lažje doseže tako, da
se na usklajen način spodbuja njihovo uporabo in razvoj, vključno s posodobitvami.

Skupnost mora prispevati k temu cilju s spodbujanjem povezovalnih dejavnosti. V okviru teh bo
evropskim raziskovalcem, tudi tistim iz industrijskih panog, vključno z raziskovalci iz MSP ter
obrobnih in najbolj oddaljenih regij, omogočen dostop do najboljših raziskovalnih infrastruktur za
izvajanje raziskav, in sicer s podporo celovitemu zagotavljanju storitev, povezanih z infrastrukturo,
raziskovalni skupnosti na evropski, po potrebi pa tudi mednarodni ravni. Povezovalne dejavnosti se
morajo prav tako osredotočiti na boljše strukturiranje delovanja evropskih raziskovalnih
infrastruktur ter spodbujanje njihovega skupnega razvoja glede zmogljivosti in učinkovitosti.
 ---pagebreak--- 30.12.2006      SL                      Uradni list Evropske unije                            L 400/321

Povezovalne dejavnosti za obstoječe raziskovalne infrastrukture se bodo izvajale:

–        z razpisi "od spodaj navzgor" ("bottom-up") za spodbujanje vzajemnega usklajevanja in
         združevanja virov med upravljavci infrastruktur s ciljem spodbujanja kulture
         medsebojnega sodelovanja; takšne dejavnosti bi se morale prav tako osredotočiti na boljše
         strukturiranje delovanja evropskih raziskovalnih infrastruktur in na zagotavljanje dostopa
         do njih potencialnim uporabnikom, spodbujanje njihovega skupnega razvoja glede
         zmogljivosti in učinkovitosti ter spodbujanje njihove skladne in meddisciplinarne uporabe;

–        z ozko tematsko usmerjenimi razpisi ("targeted calls") v primeru, ko bodo takšni usmerjeni
         ukrepi dolgoročno v korist podpori morebitnih pomembnih raziskovalnih infrastruktur in
         pospeševanju njihove vzpostavitve na ravni Skupnosti; izvajali se bodo v tesnem
         sodelovanju z dejavnostmi, ki se bodo odvijale na tematskih področjih, s ciljem, da bodo
         vsi ukrepi, sprejeti na evropski ravni v okviru Skupnosti, ustrezali potrebam raziskovalnih
         infrastruktur na njihovem področju; tu se že lahko opredelijo področja1, na katerih je
         potrebna boljša uporaba in krepitev obstoječih evropskih infrastruktur, da bi se pokrile
         dolgoročne strateške potrebe zainteresiranih strani (univerze, javni sektor in podjetja) in
         družbe na splošno; ta področja so npr. znanosti o življenju in njihove uporabe,
         informacijske in komunikacijske tehnologije, razvoj industrijskega raziskovanja, vključno
         z meroslovjem, podpora trajnostnemu razvoju, zlasti na področju okolja, ter družbene in
         humanistične znanosti.

1
       Opredeljeno tudi s strani ESFRI.
 ---pagebreak--- L 400/322          SL                   Uradni list Evropske unije                             30.12.2006

1.1.2.      E-infrastrukture, ki temeljijo na IKT:

Razširjanje e-infrastruktur raziskovalnim skupnostim zagotavlja osnovne storitve, ki temeljijo na
zapletenih postopkih, zasnovanih tako, da virtualnim skupnostim omogočajo porazdeljene vire,
temelječe na IKT (računalništvo, povezljivost, instrumentacija). Krepitev evropskega pristopa in z
njim povezanih evropskih dejavnosti na tem področju lahko bistveno prispeva k razcvetu potenciala
evropskih raziskav in njihovega izkoriščanja, in tako h krepitvi e-infrastruktur kot temelja
Evropskega raziskovalnega prostora, "predhodnika" interdisciplinarnih inovacij in gonilne sile pri
spremembah v znanosti. Prav tako lahko prispeva k vključitvi raziskovalnih skupin iz obrobnih in
najbolj oddaljenih regij.

Cilj predlaganih dejavnosti v zvezi z e-infrastrukturo, ki temeljijo na ozko tematsko usmerjenih
razpisih za zbiranje predlogov, bo spodbujanje nadaljnjega razvoja in usmeritve komunikacijskih
infrastruktur visokih zmogljivosti (GÉANT) in infrastruktur GRID ter zmogljivih evropskih
računalniških možnosti ob poudarjanju potrebe po podpori krepitve v svetovnem merilu vodilne
visoko zmogljive porazdeljene računalniške opreme, shranjevanja podatkov in naprednih
vizualizacijskih tehnik. Namen dejavnosti bo, če bo potrebno, tudi spodbujanje uporabe v skupnosti
uporabnikov, poudarjanje njihovega splošnega pomena ter povečanje stopnje zaupanja, pri čemer je
treba graditi na dosežkih infrastruktur GÉANT in GRID ter se opreti na odprte standarde
interoperabilnosti.
 ---pagebreak--- 30.12.2006       SL                     Uradni list Evropske unije                            L 400/323

Na usklajen način bo treba spodbujati digitalne knjižnice, arhive, shranjevanje podatkov,
ohranjevanje podatkov in potrebno združevanje virov na evropski ravni, da bi uredili zbirke
podatkov za znanstveno skupnost in prihodnje generacije znanstvenikov. Obravnavali se bodo
vidiki okrepljenega zaupanja na podatkovni ravni e-infrastruktur. Cilj predlaganih dejavnosti bo
prav tako predvidevanje in vključevanje novih zahtev in rešitev, da bi olajšali uvajanje velikih
testnih naprav, namenjenih preskušanju novih revolucionarnih tehnologij in izpolnjevanju novih
zahtev uporabnikov, vključno z e-učenjem. Posvetovalna skupina za e-infrastrukturo (eIRG) bo
redno podajala strateška priporočila.

1.2.     Nove raziskovalne infrastrukture

Ta posebni program bo pomagal spodbujati oblikovanje novih raziskovalnih infrastruktur (vključno
z obsežno posodobitvijo že obstoječih) z osredotočenjem predvsem na pripravljalne faze in na
"edinstvene" infrastrukture z odločilnim in vseevropskim vplivom na razvoj pomembnih
znanstvenih področij v Evropi.

1.2.1.   Načrtovalne študije za nove raziskovalne infrastrukture

Spodbujanje oblikovanja novih raziskovalnih infrastruktur s pristopom do razpisov za zbiranje
predlogov "od spodaj navzgor" ("bottom-up"), s financiranjem raziskovalnih štipendij in študij
izvedljivosti za nove infrastrukture.
 ---pagebreak--- L 400/324         SL                    Uradni list Evropske unije                         30.12.2006

1.2.2.      Podpora za izgradnjo novih infrastruktur

Spodbujanje oblikovanja novih raziskovalnih infrastruktur v skladu z načelom "spremenljive
geometrije" in predvsem na podlagi dela v okviru ESFRI v zvezi z oblikovanjem evropskih smernic
za razvoj novih raziskovalnih infrastruktur. V delovnem programu bodo določeni prednostni
projekti za možno podporo Skupnosti.

Izgradnja novih infrastruktur se bo izvajala v okviru dvofaznega pristopa na podlagi seznama meril,
določenih v okvirnem programu:

• Faza 1: Podpora pripravljalni fazi:

Prva faza bo vključevala razpise, ki bodo omejeni na prednostne projekte, določene v delovnem
programu. Pripravljalna faza bo vključevala pripravo podrobnih načrtov izgradnje, pravne podlage,
upravljalnih in večletnih načrtov za načrtovano raziskovalno infrastrukturo ter končni dogovor med
zainteresiranimi stranmi. V teku te pripravljalne faze bo Komisija zlasti "lajšala" mehanizme
finančnega inženiringa v fazi izgradnje.
 ---pagebreak--- 30.12.2006       SL                      Uradni list Evropske unije                            L 400/325

Faza 2: Podpora fazi izgradnje

V drugi fazi se bodo na osnovi doseženih tehničnih, pravnih, upravnih in finančnih dogovorov, ob
uporabi zlasti dopolnjevanja med nacionalnimi instrumenti in instrumenti Skupnosti (kot so
strukturni skladi ali Evropska investicijska banka) ter po potrebi ob upoštevanju možnosti za
znanstveno odličnost v konvergenčnih in najbolj oddaljenih regijah izvajali načrti izgradnje, pri
čemer bodo po možnosti sodelovale zasebne finančne ustanove. Finančna podpora okvirnega
programa za fazo izgradnje se lahko zagotovi tistim prednostnim projektom, pri katerih obstaja
nujna potreba po takšni pomoči. V takšnih primerih bodo odločitve sprejete s pomočjo mehanizma,
ki bo odvisen od vrste in višine potrebnega financiranja (npr. neposredne donacije, posojila
Evropske investicijske banke, do katerih je dostop mogoč preko Sklada za financiranje na osnovi
delitve tveganja (Priloga III); člen 171).

1.3.     Podporni ukrepi, vključno s podporo nastajajočim potrebam

Močno usklajevanje znotraj EU pri oblikovanju in sprejemanju evropske politike v zvezi z
raziskovalnimi infrastrukturami je ključ do uspeha teh dejavnosti. V teku celotnega programa se
bodo zato izvajali ukrepi za spodbujanje takšnega usklajevanja, vključno s spodbujanjem razvoja
mednarodnega sodelovanja.
 ---pagebreak--- L 400/326        SL                     Uradni list Evropske unije                             30.12.2006

Te dejavnosti se bodo izvajale predvsem na podlagi rednih razpisov za zbiranje predlogov.
Namenjene bodo zlasti spodbujanju usklajevanja nacionalnih programov s pomočjo dejavnosti
ERA-NET, podpori analizam nastajajočih potreb, spodbujanju dela ESFRI in eIRG, učinkovitemu
izvajanju programa (npr. spodbujanju konferenc, pogodb s strokovnjaki, študij o vplivu itd.) kot
tudi mednarodni razsežnosti dejavnosti, ki se izvajajo v okviru tega posebnega programa. Na
področju mednarodnega sodelovanja bodo dejavnosti, ki se izvajajo v okviru tega posebnega dela
programa "Zmogljivosti", dopuščale tudi opredelitev potreb določenih tretjih držav in vzajemnih
interesov, na katerih bi lahko bili zasnovani posebni ukrepi sodelovanja, ter na osnovi ozko
tematsko usmerjenih razpisov za zbiranje predlogov, da bi razvili navzkrižne povezave med
ključnimi raziskovalnimi infrastrukturami v tretjih državah in tistimi znotraj Evropskega
raziskovalnega prostora.

2.          RAZISKAVE V KORIST MSP

Cilji

Krepitev inovacijske zmogljivosti evropskih MSP in njihovega prispevka k razvoju novih
proizvodov in trgov, ki temeljijo na tehnologiji, in sicer z zunanjim izvajanjem raziskav, s
povečanjem raziskovalnih prizadevanj, širjenjem njihovih omrežij, boljšim izkoriščanjem rezultatov
raziskav in pridobivanjem tehnološkega znanja in izkušenj, s čimer se zapolnijo vrzeli med
raziskavami in inovacijami.
 ---pagebreak--- 30.12.2006      SL                      Uradni list Evropske unije                            L 400/327

Pristop

MSP so jedro evropske industrije. Morala bi biti ključna sestavina inovacijskega sistema in imeti
mesto v verigi prenosa znanja v nove izdelke, postopke in storitve. Evropska MSP se srečujejo z vse
večjo konkurenco na notranjem trgu in tudi v svetu, zato morajo izboljšati znanje in intenzivnost
raziskav, izboljšati izkoriščanje raziskav, razširiti poslovne dejavnosti v geografskem smislu in
internacionalizirati svoje mreže znanja. Mnogi ukrepi držav članic, ki zadevajo MSP, ne spodbujajo
niti ne podpirajo nadnacionalega sodelovanja v raziskavah in prenosa tehnologije. Ukrepi na ravni
EU so potrebni za dopolnitev in pospešitev vpliva ukrepov, ki so bili sprejeti na nacionalni ali
regionalni ravni.

Posebni ukrepi se bodo izvajali za podporo MSP ali njihovim združenjem pri oddajanju raziskav;
večinoma gre za MSP iz sektorja nizke ali srednje tehnologije z malo ali brez raziskovalnih
zmogljivosti. MSP z večjo raziskovalno zmogljivostjo lahko sodelujejo kot ponudniki raziskovalnih
storitev ali dopolnijo svoje temeljne raziskovalne zmogljivosti z oddajanjem raziskav zunanjim
sodelavcem. Te dejavnosti se bodo izvajale na vseh znanstvenih in tehnoloških področjih, s
pristopom od spodaj navzgor. Ukrepi bodo vključevali podporo predstavitvenim in drugim
dejavnostim za učinkovitejše izkoriščanje rezultatov raziskav, s čimer bo zagotovljeno
dopolnjevanje s programom za konkurenčnost in inovacije. Pri oceni predlogov projekta se bo
upošteval pričakovani ekonomski vpliv na MSP. Finančna sredstva bodo dodeljena na podlagi dveh
shem: Raziskave v korist MSP in Raziskave v korist združenjem MSP.
 ---pagebreak--- L 400/328       SL                       Uradni list Evropske unije                         30.12.2006

Prva je namenjena predvsem MSP iz sektorja nizke ali srednje tehnologijo z malo ali brez
raziskovalnih zmogljivosti, pa tudi MSP z večjo raziskovalno zmogljivostjo, ki morajo oddati
raziskave zunanjim sodelavcem, da ti dopolnijo njihove temeljne raziskovalne zmogljivosti. Druga
je namenjena združenjem MSP, ki se ponavadi najbolj spoznajo na skupne tehnične težave njihovih
članov in so sposobna delovati v njihovemu imenu ter spodbujajo učinkovito razširjanje in uporabo
rezultatov.

Usklajevalni in podporni ukrepi v okviru "raziskav v korist MSP" bodo vključevali usklajevanje
nacionalnih/regionalnih programov, ki so namenjeni MSP in podpirajo najboljšo prakso, razširjanje
in izkoriščanje rezultatov ter omogočajo dostop MSP do sedmega okvirnega programa in izvajajo
oceno vpliva.

Ukrepi lahko temeljijo tudi na ustreznih nacionalnih raziskovalnih programih, ki dopolnjujejo v
nadaljevanju navedene raziskovalne dejavnosti1.

Poleg teh posebnih ukrepov se bo spodbujala in lajšala udeležba MSP v celotnem okvirnem
programu. Raziskovalne potrebe in potencial MSP se upoštevajo pri oblikovanju vsebine tematskih
področij programa "Sodelovanje", ki se bodo glede na področje in temo izvajali s projekti
različnega obsega in področja uporabe.

Med izvajanjem okvirnega programa Skupnosti za raziskave in tehnološki razvoj se bosta
dopolnjevanje in sinergija zagotavljala z ukrepi okvirnega programa za konkurenčnost in inovacije,
da bi spodbudili in olajšali udeležbo MSP v okvirnemu programu Skupnosti za raziskave in
tehnološki razvoj.

1
       To bi lahko vključevalo morebitno skupno izvajanje programov, namenjenih MSP, ki se
       ukvarjajo z raziskovanjem, na podlagi programa Eureka.
 ---pagebreak--- 30.12.2006      SL                     Uradni list Evropske unije                           L 400/329

Dejavnosti

Izvajali se bosta naslednji dve posebni shemi za MSP:

• Raziskave v korist MSP

Ta shema zagotavlja podporo majhnim skupinam inovativnih MSP za reševanje splošnih ali
dodatnih tehnoloških problemov. Razmeroma kratkoročni projekti se morajo osredotočiti na
inovacijske potrebe MSP, ki oddajajo raziskave izvajalcem RTR, in morajo pokazati jasne možnosti
za koriščenje rezultatov raziskav za zadevna MSP.

• Raziskave v korist združenjem MSP

Ta shema zagotavlja podporo združenjem MSP za razvoj tehničnih rešitev problemov, ki so skupni
večjemu številu MSP v specifičnih industrijskih sektorjih ali delcih vrednostne verige, s potrebnimi
raziskavami, na primer za razvoj ali uskladitev evropskih normativov in standardov ter za
izpolnjevanje zakonskih zahtev na področjih, kot so zdravje, varnost in varstvo okolja. Projekte, ki
lahko trajajo več let, morajo izvajati združenja MSP, ki v korist svojih članov oddajajo raziskave
izvajalcem RTR, in morajo vključevati določeno število posameznih MSP.

• Skupne lastnosti obeh shem

–        V shemah lahko sodelujejo druga podjetja in končni uporabniki, če je to v interesu MSP ali
         združenj MSP.
 ---pagebreak--- L 400/330          SL                      Uradni list Evropske unije                           30.12.2006

–           Projekti naj bi poleg raziskav vključevali dejavnosti za spodbujanje uporabe in
            učinkovitega razširjanja rezultatov raziskav, kot so preskusi, predstavitev, usposabljanje,
            prenos tehnologije, upravljanje znanja in zaščita pravic intelektualne lastnine. V okviru
            raziskav v korist združenjem MSP morajo projekti prav tako vključevati dejavnosti za
            učinkovito razširjanje rezultatov raziskav članom združenj MSP, po potrebi pa tudi širše.

–           V zvezi z lastništvom in pravicami dostopa za te dve shemi bodo veljala posebna pravila.

Jasen poudarek bo na podpori raziskovalnim projektom. Poleg tega bo podpora dodeljena
nacionalnim shemam, ki MSP ali njihovim združenjem zagotavljajo finančna sredstva, z namenom
oblikovanja predlogov za ukrepe v okviru "Raziskav v korist MSP"; cilj te podpore je spodbujanje
vzpostavitve novih ali širitve obstoječih nacionalnih shem.

3.          REGIJE ZNANJA

Cilji

Krepitev potenciala raziskav v evropskih regijah, zlasti s spodbujanjem in podpiranjem razvoja
regionalnih, v raziskave usmerjenih grozdov, ki združujejo univerze, raziskovalna središča, podjetja
in regionalne organe, po vsej Evropi.
 ---pagebreak--- 30.12.2006      SL                      Uradni list Evropske unije                           L 400/331

Pristop

Regije so vse bolj prepoznavne kot pomembni akterji na področju raziskav in razvoja v EU. Dokazi
istočasno potrjujejo, da naložbe v raziskave in razvoj povečujejo privlačnost regij ter konkurenčnost
lokalnih podjetij. Grozdi, ki so močno usmerjeni v raziskave in razvoj, se uvrščajo med najboljše
gonilne sile takšnih naložbenih dejavnosti, saj vodijo k neposrednim konkurenčnim prednostim na
lokalni ravni, ki so povezane s pozitivnim učinkom na rast in zaposlovanje. Pilotni ukrep "Regije
znanja" iz leta 20031 je potrdil pomembnost takšnih grozdov in interes za podporo in spodbujanje
njihovega razvoja.

Ta ukrep bo evropskim regijam omogočil, da okrepijo svoje zmogljivosti za naložbe v RTR, hkrati
pa čim bolje izkoristijo možnosti za uspešno vključitev zainteresiranih strani iz zadevnih regij v
evropske raziskovalne projekte in olajšajo oblikovanje grozdov ter tako spodbujajo regionalni
razvoj v Evropi. Ukrepi bodo omogočili enostavnejše združevanje v regionalne grozde, ki
prispevajo k razvoju Evropskega raziskovalnega prostora. Povečana in bolj usmerjena uporaba
strukturnih skladov za naložbe in dejavnosti na področju raziskav in razvoja bo dosežena tudi z
boljšim medsebojnim dopolnjevanjem med regionalnimi in raziskovalnimi politikami zlasti z
oblikovanjem regionalnih raziskovalnih strategij, ki jih lahko regionalni organi vključijo v svojo
strategijo gospodarskega razvoja.

Posebna pozornost bo namenjena sodelovanju med sosednimi regijami v različnih državah članicah.

1
       Pilotni ukrep "Regije znanja" je bil na pobudo Evropskega parlamenta vključen v proračun
       Skupnosti za leto 2003. Temu je sledil nov razpis za zbiranje predlogov v okviru šestega
       okvirnega programa Skupnosti za raziskave in tehnološki razvoj (2004), in sicer v okviru
       programa "Skladen razvoj politik".
 ---pagebreak--- L 400/332        SL                     Uradni list Evropske unije                           30.12.2006

Cilj ukrepa "Regije znanja" je spodbujanje oblikovanja in izvajanja optimalnih politik in strategij za
razvoj v raziskave in razvoj usmerjenih grozdov. Izboljšal bo predvsem ustreznost in učinkovitost
regionalnih razvojnih vsebin z vzajemnim učenjem, spodbujal in krepil sodelovanje med grozdi ter
prispeval h krepitvi trajnostnega razvoja obstoječih, v raziskave in razvoj usmerjenih skupin, in
ustvarjal temelje za nastanek novih, zlasti v nastajajočih regijah znanja. Podpora bo na voljo zlasti
projektom, ki bodo ugodili povpraševanju ter reševali probleme in ki pokrivajo posebna tehnološka
področja ali sektorje1.

Ta ukrep se bo uporabljal v vseh regijah, vključno s konvergenčnimi2.

Dejavnosti

Projekti ponavadi vključujejo regionalne organe, regionalne agencije za razvoj, univerze,
raziskovalna središča, industrijo in, kadar je to primerno, prenos tehnologije, organizacije finančne
ali civilne družbe. Projekti v okviru Regij znanja bodo vključevali naslednje dejavnosti:

1
       To po potrebi ne izključuje kombinacije različnih tehnoloških področij.
2
       Konvergenčne regije so regije, določene v členu 5 Uredbe Sveta (ES) št. 1083/2006 z dne
       11. julija 2006 o splošnih določbah o Evropskem skladu za regionalni razvoj, Evropskem
       socialnem skladu in Kohezijskem skladu (UL L 239, 1.9. 2006, str. 248). Sem spadajo regije
       s "konvergenčnim" ciljem, regije, upravičene do financiranja iz Kohezijskega sklada, in
       najbolj oddaljene regije.
 ---pagebreak--- 30.12.2006       SL                     Uradni list Evropske unije                             L 400/333

• Analizo, razvoj in izvajanje raziskovalnih programov regionalnih ali čezmejnih grozdov ter
   regionalno sodelovanje med temi grozdi. To bo vključevalo analizo in izvajanje načrta, ki se bo
   osredotočil na zmogljivost in prednostne naloge na področju raziskav in razvoja. Projekti bodo
   uporabljali predvidevanje, primerjavo ali druge metode za prikazovanje pričakovanih koristi, kot
   so krepitev povezav med vključenimi grozdi, optimalna vključitev v evropske raziskovalne
   projekte in večji vpliv na regionalni razvoj. Lahko vključujejo tudi pripravo na medregionalne
   pilotne ukrepe. CIlj teh dejavnosti je zlasti spodbujanje boljšega usklajevanja med regionalnimi
   skladi Skupnosti ter drugimi skladi Skupnosti in nacionalnimi skladi.

• "Mentorstvo" bolj razvitih regij regijam, ki imajo slabše razvite raziskovalne profile, z
   oblikovanjem grozdov, osredotočenih na raziskave in razvoj. Nadnacionalni regionalni
   konzorciji bodo zbrali in povezali akterje na področju raziskav z univerz, podjetij in vladnih
   služb, da bi skupaj s tehnološko slabše razvitimi regijami in za te regije oblikovali rešitve.

• Pobude za izboljšanje vključevanja akterjev in ustanov s področja raziskav v regionalno
   gospodarstvo z njihovimi interakcijami na ravni grozdov. Vključevale bodo nadnacionalne
   dejavnosti za izboljšanje povezav med zainteresiranimi stranmi s področja raziskav in lokalnimi
   poslovnimi skupnostmi ter ustrezne dejavnosti med grozdi. Cilj teh dejavnosti je prikaz
   koristnosti povezovanja, zato bi lahko pomagale opredeliti dopolnilne dejavnosti RTR.
 ---pagebreak--- L 400/334       SL                     Uradni list Evropske unije                         30.12.2006

Podpora bo zagotovljena tudi dejavnostim, ki bodo spodbujale sistematično vzajemno izmenjavo
informacij, kot tudi interakcijam med podobnimi projekti in po potrebi z ukrepi drugih ustreznih
programov Skupnosti (npr. delavnice, okrogle mize in publikacije za analizo in sintezo); pri tem bo
poudarek predvsem na sodelovanju držav kandidatk in pridruženih držav ter držav članic, ki so se
EU pridružile po 1. maju 2004.

4.          RAZISKOVALNI POTENCIAL

Cilj

Spodbujanje uresničevanja celotnega raziskovalnega potenciala razširjene Unije s sproščanjem in
razvijanjem že dosežene ali nastajajoče odličnosti v konvergenčnih in najbolj oddaljenih regijah EU
in s krepitvijo zmogljivosti njihovih raziskovalcev, da bodo uspešno sodelovali v raziskovalnih
aktivnostih na ravni Skupnosti.
 ---pagebreak--- 30.12.2006      SL                     Uradni list Evropske unije                           L 400/335

Pristop

Za spodbujanje uresničevanja polnega raziskovalnega potenciala razširjene Unije bo poseben ukrep
omogočil sproščanje potenciala raziskovalnih skupin, zlasti v konvergenčnih in najbolj oddaljenih
regijah Evropske unije, ki trenutno svojih možnosti ne uporabljajo v celoti ali ki potrebujejo novo
znanje in podporo za izkoriščanje svojega potenciala. Ukrepi bodo močno temeljili na preteklih in
obstoječih ukrepih, kot sta na primer razvoj evropskih centrov odličnosti v okviru 5. okvirnega
programa v tedanjih državah pristopnicah in državah kandidatkah ter gostiteljske štipendije Marie
Curie za spodbujanje prenosa znanja. Dopolnjevali bodo tudi prizadevanja Evropskega socialnega
sklada v okviru nove kohezijske politike (2007–2013), ki se osredotoča na razvoj človeškega
potenciala za raziskave na nacionalni ravni na primernih področjih.

Z osredotočenjem na krepitev in širjenje sodelovanja takšnih raziskovalnih skupin z raziskovalnimi
središči iz drugih držav članic EU ali pridruženih držav se bo prispeval pomemben delež k
sproščanju njihovega potenciala in s tem k njihovemu dolgoročnemu trajnostnemu razvoju. Z
optimizacijo njihove mednarodne izpostavljenosti in priznanja, vodstvenega potenciala in kakovosti
njihovih strokovnjakov se bo povečala prepoznavnost teh raziskovalnih skupin ter olajšala njihova
udeležba v Evropskem raziskovalnem prostoru.
 ---pagebreak--- L 400/336        SL                      Uradni list Evropske unije                            30.12.2006

Dejavnosti

Ukrep bo spodbujal zlasti strateška partnerstva, vključno s tesnim sodelovanjem raziskovalnih
skupin iz javnega in zasebnega sektorja v konvergenčnih ali najbolj oddaljenih regijah EU, ki so
izbrane na podlagi kakovosti in velikega potenciala, z močno uveljavljenimi raziskovalnimi
skupinami drugih evropskih regij. Poseben poudarek bo na pričakovanemu dolgoročnemu učinku
partnerstva na ravni EU in na regionalni ravni. Da bi izkoristili njihov polni potencial (tj. okrepili
njihovo znanje, dosegli dodatno usposobljenost tudi na področju raziskovalnega upravljanja ali
pridobili prepoznavnost), bo ukrep vključeval podporo izbranim raziskovalnim skupinam v
upravičenih regijah v okviru raziskovalnih programov, razvitih v okviru strateškega partnerstva za:

• izmenjavo znanja in izkušenj z nadnacionalnimi dvosmernimi izmenjavami raziskovalnega
   osebja med izbranimi središči v upravičenih regijah in eno ali več partnerskimi organizacijami v
   drugi državi članici EU ali pridruženi državi s pogojem o obveznem povratku začasno
   premeščenega osebja iz izbranih središč v upravičenih regijah;

• najemanje zunanjih izkušenih raziskovalcev, vključno z managerji, s strani izbranih središč, ki že
   dosegajo ali razvijajo odličnost, za udeležbo pri prenosu znanja in/ali pri usposabljanju
   raziskovalcev, zlasti kot sredstvo za spodbujanje vračanja nacionalnih raziskovalcev, ki so
   zapustili državo;
 ---pagebreak--- 30.12.2006      SL                      Uradni list Evropske unije                               L 400/337

• pridobivanje in razvoj raziskovalne opreme in razvoj materialnega okolja v izbranih središčih, ki
   že dosegajo ali razvijajo odličnost v podporo raziskovalnim programom, razvitim v okviru
   strateškega partnerstva;

• organiziranje delavnic in konferenc za lažji prenos znanja na regionalni, nacionalni in
   mednarodni ravni, pri katerem sodelujejo raziskovalci iz izbranih središč in povabljeni
   raziskovalci iz drugih držav v okviru razvoja mednarodnih zmogljivosti in priznanja izbranih
   središč na področju usposabljanja; udeležbo raziskovalnega osebja v okviru sheme izbranih
   središč na mednarodnih konferencah ali krajših usposabljanjih za širjenje znanja, vzpostavljanje
   omrežja in njihovo izpostavljanje bolj mednarodnem okolju;

• razširjanje in promocijske dejavnosti za zagotovitev večje prepoznavnosti izbranih centrov in
   njihovih dejavnosti.

Poleg teh podpornih ukrepov in neodvisno od njih bo ukrep zagotovil mehanizme ocenjevanja, s
katerimi vsako raziskovalno središče v upravičenih regijah, ne glede na to, ali je zaprosil za
financiranje ali ne, lahko dobi neodvisno mednarodno strokovno oceno stopnje svoje splošne
kakovosti raziskovanja in infrastruktur. To oceno bodo izvedli vrhunski neodvisni mednarodni
strokovnjaki, ki jih bo imenovala Komisija.
 ---pagebreak--- L 400/338        SL                     Uradni list Evropske unije                           30.12.2006

5.          ZNANOST V DRUŽBI

Cilj

Da bi oblikovali odprto, učinkovito in demokratično evropsko družbo znanja, je treba spodbujati
usklajeno vključevanje znanstvenih in tehnoloških prizadevanj in s tem povezanih raziskovalnih
politik v evropsko družbeno mrežo; v evropskem merilu je treba spodbujati razmišljanja in razprave
o znanosti in tehnologiji ter njunem odnosu do celotnega družbenega in kulturnega spektra.

Pristop

"Znanost v družbi" predstavlja pomembno povečevanje in podaljšanje pilotnega dela v okviru
šestega okvirnega programa in s tem ustreza večji ambicioznosti evropske raziskovalne politike.

Razvoj evropskih družb je v veliki meri odvisen od njihove sposobnosti razvoja, izkoriščanja ter
razširjanja znanja, s pomočjo katerega morajo nepretrgoma uvajati inovacije. V tem pogledu igra
znanstveno raziskovanje – kot del "trikotnika znanja", ki ga sestavljajo raziskave, izobraževanje in
inovacije – glavno vlogo in bi moralo še naprej biti ena od gonilnih sil pri spodbujanju rasti,
blaginje in trajnostnega razvoja.
 ---pagebreak--- 30.12.2006       SL                     Uradni list Evropske unije                              L 400/339

Da bi dosegli ta cilj, je nujno treba ustvariti družbeno in kulturno okolje, ki spodbuja uspešno in
uporabno raziskovanje. To pomeni, da je treba upoštevati upravičene družbene probleme in potrebe,
kar bi imelo za posledico boljšo demokratično razpravo z bolj angažirano in obveščeno javnostjo ter
boljše pogoje za skupne odločitve o znanstvenih vprašanjih, organizacije civilne družbe pa bi lahko
koristile zunanje izvajanje raziskav v zvezi z zadevnimi problemi. Prav tako je treba ustvariti
ugodno ozračje za znanstveno stroko, zagotoviti nov val naložb v raziskave in posledično
razširjanje znanja, na katerem temelji Lizbonska strategija. Cilj te dejavnosti bo tudi polna
vključenost žensk v znanstveno skupnost.

Ta oddelek programa "Zmogljivosti" se bo nato osredotočil na razvoj niza pogojev, pod katerimi
postane takšno spodbudno okolje bolj pravilo kot izjema v Evropi.

Kot prvo se bo obravnavalo tveganje znanstvenega razhajanja znotraj naših družb. To razhajanje
ločuje tiste, ki nimajo dostopa do ustreznega znanja, od tistih, ki ga imajo; tiste, ki nimajo možnosti
vplivanja na oblikovanje raziskovalne politike, od tistih, ki to možnost imajo. To vodi k
negotovemu občutku, ki so ga izrazili državljani v zvezi z morebitnimi koristmi znanosti in
tehnologije ter dejanskim izvajanjem javnega nadzora nad temi področji. Na eni strani se spodbuja
večja raziskovalna prizadevanja za obravnavanje perečih problemov našega časa (bolezni,
onesnaženost, epidemije, brezposelnost itd.) in za boljše predvidevanje njihovih možnih učinkov v
prihodnosti. Na drugi strani pa ni mogoče prikriti nezaupanja v nekatere uporabe znanosti in dvoma
v primeru morebitnega navzkrižja nekaterih interesov pri postopkih odločanja.
 ---pagebreak--- L 400/340          SL                     Uradni list Evropske unije                              30.12.2006

Med razlogi za velikokrat nezadovoljivo integracijo znanosti v družbo so:

• nezadostna javna udeležba pri določanju prednostnih nalog in oblikovanju smernic znanstvene
    politike, ki bi omogočila širšo razpravo o morebitnih s tem povezanih tveganjih in posledicah;

• vedno večji pridržki glede nekaterih poti razvoja na področju znanosti, občutek pomanjkanja
    nadzora in odprta vprašanja v zvezi s spoštovanjem temeljnih vrednot;

• občutek oddaljenosti znanstvenega sveta od vsakdanje resničnosti gospodarskega in družbenega
    življenja;

• dvom v objektivnost znanstvenih dokazov, ki so na voljo javnemu oblikovanju politike,

• nezadostna kakovost znanstvenih informacij, ki so dostopne javnosti.

Cilji izbranega pristopa so:

–           vzpostaviti obsežnejše in bolj pregledne mehanizme za dostop do strokovnega znanja in
            izkušenj, potrebnih za podporo trdnejšim politikam, ter za potrditev tega znanja in
            izkušenj,

–           določiti mejnike etično dopustnega raziskovalnega prizadevanja v luči temeljnih pravic,

–           Evropi dopustiti aktivnejšo vlogo na svetovni ravni pri razpravah in spodbujanju skupnih
            vrednot, enakih možnosti in družbenega dialoga,
 ---pagebreak--- 30.12.2006      SL                      Uradni list Evropske unije                             L 400/341

–        premostiti vrzel med tistimi, ki imajo znanstveno izobrazbo, in tistimi, ki te nimajo, razviti
         smisel za znanstveno kulturo v neposredni okolici vseh državljanov (pozivanje mest, regij,
         ustanov, znanstvenih središč, muzejev, organizacij civilne družbe, itd.),

–        spodbujati družbeni dialog na področju raziskovalne politike in spodbujati organizacije
         civilne družbe k večjemu vključevanju v raziskovalne dejavnosti,

–        raziskati načine za izboljšanje upravljanja evropskega raziskovalnega in inovacijskega
         sistema,

–        ustvariti podobo znanosti in raziskovalcev, ki je sprejemljiva za vse, zlasti za mlade,

–        spodbujati napredovanje žensk v znanstvenih poklicih in bolje uporabiti njihov poklicni in
         znanstveni talent v korist vseh,

–        obnoviti znanstveno komunikacijo, ki podpira sodobna sredstva, da bi dosegli večji učinek
         s tesnim sodelovanjem znanstvenikov s strokovnjaki s področja javnega obveščanja.

Del "Znanost v družbi" se bo izvajal:

• z ukrepi in raziskavami, povezanimi s politiko, ki se podpirajo neposredno v okviru tega
    tematskega področja;
 ---pagebreak--- L 400/342          SL                     Uradni list Evropske unije                         30.12.2006

• s sodelovanjem med državami članicami, z opredelitvijo skupnih ciljev in krepitvijo nacionalnih
    praks v duhu odprte metode usklajevanja;

• s spodbujanjem, podpiranjem in spremljanjem uporabe in učinka vprašanj v okviru dela "Znanost
    v družbi" v drugih delih okvirnega programa1; s to temo bo zagotovljeno splošno usklajevanje
    vprašanj v zvezi z delom "Znanost v družbi" znotraj okvirnega programa ter v okviru drugih
    zadevnih dejavnosti Skupnosti (npr. v zvezi z izobraževanjem in kulturo).

Predvidene so tri vrste ukrepov.

Prva vrsta ukrepov: Bolj dinamično upravljanje povezave med znanostjo in družbo

• Krepitev in izboljšanje evropskega sistema znanosti

Od evropskega sistema znanosti se pričakuje precejšnja podpora našemu investicijskemu
potencialu, zato mora družba dobiti boljši vpogled v sestavne dele, gospodarstvo, predpise in
navade sistema. Obravnavali se bodo trije vidiki širšega pomena, ki se osredotočajo na akterje in
dinamiko Evropskega raziskovalnega prostora:

–           izboljšanje uporabe in spremljanja učinka znanstvenega svetovanja in strokovnega mnenja
            pri oblikovanju politike v Evropi (vključno z obvladovanjem tveganj) ter razvoj praktičnih
            orodij in shem (npr. elektronskih omrežij),

–           spodbujanje zaupanja in "samoregulacija" v znanstveni skupnosti,

1
        To vključuje izvedbo postopkov za pregled, če predlogi, ki vsebujejo občutljive teme in ki
        so bili predloženi v okviru posebnega programa "Sodelovanje", izpolnjujejo etična merila.
 ---pagebreak--- 30.12.2006        SL                     Uradni list Evropske unije                             L 400/343

–        spodbujanje razprave o razširjanju informacij, vključno z dostopom do znanstvenih
         rezultatov in s prihodnostjo znanstvenih publikacij, pri čemer se upoštevajo tudi ukrepi za
         izboljšanje dostopa javnosti.

• Večje angažiranje za predvidevanje in razjasnitev političnih, družbenih in etičnih vprašanj

Družbene želje in bojazni ter temeljna etična načela morajo biti bolje vključeni v celoten proces
raziskav, da bi se oblikovalo varnejše in ustvarjalnejše okolje za raziskovalce in družbo v celoti. Tu
so prisotni trije vidiki:

–        večje angažiranje pri vprašanjih, povezanih z znanostjo,

–        pogoji za razprave o etiki in znanosti, kjer bi razpolagali s točnimi informacijami,

–        večji poudarek na razpravah o socialnih vidikih raziskovanja znotraj raziskovalne
         skupnosti.

• Boljše razumevanje položaja znanosti in tehnologije v družbi

Da bi s pomočjo trdnih politik obravnavali odnos med znanostjo in družbo, je treba znanje,
pridobljeno na področju zgodovine, zapuščine znanosti in tehnologije, sociologije in filozofije
znanosti, povečati, okrepiti in razširiti na evropsko raven. V ta namen bi morali strokovnjaki s teh
področij oblikovati omrežja za strukturiranje raziskav in razprav tako, da se razkrije dejanski delež
znanosti pri oblikovanju evropske družbe in identitete, ob poudarjanju zlasti:

–        povezav med znanostjo, demokracijo in pravom,
 ---pagebreak--- L 400/344          SL                      Uradni list Evropske unije                        30.12.2006

–           raziskav o etiki na področju znanosti in tehnologije,

–           vzajemnega vpliva znanosti in kulture,

–           vloge in podobe znanstvenikov,

–           razumevanja, ki ga ima javnost o znanosti, in spodbujanja javne razprave.

• Razvojna vloga univerz

Cilj bo spodbujati ustrezne reforme, ki bodo univerzam omogočale v celoti izpolniti njihovo vlogo
pri razvoju, razširjanju in souporabi znanja skupaj s podjetji in družbo v celoti (v skladu s pobudami
Skupnosti v zvezi z univerzitetnimi raziskavami). Poudarek bo na:

–           opredelitvi boljših okvirnih pogojev za učinkovitejše univerzitetne raziskave,

–           spodbujanju vzpostavitve strukturiranih partnerstev s poslovnim sektorjem, ob upoštevanju
            upravljavskih zmogljivosti univerz na področju raziskav,

–           krepitvi izmenjave znanja med univerzami in družbo v celoti.
 ---pagebreak--- 30.12.2006      SL                     Uradni list Evropske unije                              L 400/345

Druga vrsta ukrepov: Krepitev potenciala, širjenje obzorij

• Spol in raziskave

Na podlagi političnih usmeritev iz delovnega dokumenta osebja Komisije in iz sklepov Sveta1 ter na
podlagi drugih ustreznih političnih usmeritev Skupnosti bo izoblikovan okvir za pozitivne ukrepe,
da bi okrepili vlogo žensk na področju znanstvenega raziskovanja in dimenzijo spola na področju
raziskav. Ta okvir bo zagotovil kontekst za politično razpravo, spremljanje, usklajevanje in
podpiranje raziskav. Vključeval bo:

–        krepitev vloge žensk v znanstvenih raziskavah in znanstvenih organih odločanja;

–        načelo enakosti spolov na področju raziskav,

–        integracijo načela enakosti spolov v politiko in programe Skupnosti na področju raziskav.

1
       "Ženske in znanost: odličnost in inovativnost – enakost spolov v znanosti" - SEC(2005) 370;
       Sklepi Sveta z dne 18. aprila 2005.
 ---pagebreak--- L 400/346          SL                    Uradni list Evropske unije                       30.12.2006

• Mladi in znanost

Dejavnosti bodo zasnovane tako, da bodo povečale interes ljudi iz vseh okolij za znanstvene
poklice, spodbujale povezave med generacijami in povečale raven znanstvene izobraženosti na
splošno. Evropske izmenjave in sodelovanje se bodo osredotočili na učne metode za podajanje
znanstvenih vsebin, prilagojene mladim poslušalcem, podporo učiteljem znanstvenih predmetov
(koncepti, materiali) in razvoj povezav med šolami in poklicnim življenjem. Poleg tega se lahko
podpirajo prireditve širokega evropskega obsega, ki povežejo uspešne znanstvenike – kot
"vzornike" – z ambicioznimi mladimi znanstveniki. Obravnavalo se bo podpiranje raziskav, ob
upoštevanju družbenega konteksta in kulturnih vrednot. V ospredju so trije vidiki:

–           spodbujanje formalnega in neformalnega znanstvenega izobraževanja v šolah ter prek
            izobraževalnih središč, muzejev in drugih primernih načinov izobraževanja,

–           krepitev povezav med znanstvenim izobraževanjem in znanstvenimi poklici,

–           raziskovalni in usklajevalni ukrepi za nove metode na področju znanstvenega
            izobraževanja.
 ---pagebreak--- 30.12.2006        SL                     Uradni list Evropske unije                               L 400/347

Tretja vrsta ukrepov: Komunikacija med znanostjo in družbo

Dejavnosti bodo spodbujale učinkovite dvosmerne komunikacijske kanale, ki javnosti in
načrtovalcem politike omogočajo neposredni stik z znanostjo, znanstvenikom pa neposredni stik z
javnostjo. Pristop bo naklonjen tesnemu sodelovanju in izmenjavi najboljših praks med
znanstveniki in strokovnjaki s področja javnega obveščanja, pa tudi večji udeležbi ciljnih skupin, tj.
otrok in mladih, raziskovalcev, ki približujejo svoja dela javnosti, in specializiranega tiska.
Poudarek bo na:

–        pravočasnem zagotavljanju znanstvenih informacij tisku in drugim medijem,

–        ukrepih usposabljanja za premostitev vrzeli med mediji in znanstveno skupnostjo,

–        spodbujanju evropske razsežnosti znanstvenih prireditev, namenjenih javnosti,

–        spodbujanju znanosti z avdiovizualnimi sredstvi preko evropskih koprodukcij in
         predvajanja znanstvenih programov,

–        spodbujanju odlične nadnacionalne komunikacije na področju raziskav in znanosti s
         podeljevanjem javno prepoznavnih nagrad,

–        raziskavah za izboljšanje metod in rezultatov medsebojne znanstvene komunikacije, da se
         spodbudi vzajemno razumevanje med znanstveno skupnostjo in širšo javnostjo
         načrtovalcev politike, mediji in splošno javnostjo.
 ---pagebreak--- L 400/348        SL                     Uradni list Evropske unije                            30.12.2006

6.          PODPORA SKLADNEMU RAZVOJU RAZISKOVALNIH POLITIK

Cilj

Pospeševanje učinkovitosti in medsebojne povezanosti raziskovalnih politik na nacionalni ravni in
na ravni Skupnosti ter njihovo oblikovanje glede na druge politike; izboljšanje vpliva javnih
raziskav in njihove povezave z industrijo ter krepitev javne podpore in učinek finančnega vzvoda na
zasebne naložbe.

Pristop

Dejavnosti, sprejete v tem delu, bodo podpirale skladen razvoj raziskovalnih politik, dopolnjevale
usklajevalne dejavnosti v okviru programa "Sodelovanje" in prispevale k politikam in pobudam
Skupnosti (npr. zakonodaja, priporočila in smernice), ki so usmerjene k izboljšanju skladnosti in
vpliva politik držav članic.

Te dejavnosti bodo prispevale k izvajanju Lizbonske strategije, zlasti k cilju 3 % naložb v
raziskave, z zagotavljanjem pomoči državam članicam in Skupnosti pri razvoju učinkovitejših
raziskovalnih in razvojnih politik. Cilj je izboljšati javne raziskave in njihove povezave z industrijo
in spodbujati zasebne naložbe v raziskave s krepitvijo javne podpore in njenega učinka finančnega
vzvoda na zasebne naložbe. Raziskovalne politike morajo zato biti prilagodljive in vključevati
morajo širok spekter instrumentov, prizadevanja je treba čezmejno uskladiti ter vključiti tudi druge
politike, kar bo omogočilo vzpostavitev boljših raziskovalnih pogojev.
 ---pagebreak--- 30.12.2006       SL                     Uradni list Evropske unije                             L 400/349

Dejavnosti

Predvideni sta dve vrsti ukrepov1:

Prva vrsta ukrepov: Spremljanje in analiza javnih politik in strategij industrijskega sektorja, ki so
povezane z raziskavami, vključno z njihovimi posledicami

Cilj je zagotoviti informacije, dokaze in analize za podporo oblikovanju, izvajanju, ocenjevanju in
nadnacionalnemu usklajevanju javnih politik. To bo vključevalo:

• Službo za informiranje in obveščanje (ERAWATCH) za podporo pri oblikovanju z dokazi
    podprte raziskovalne politike in oblikovanje Evropskega raziskovalnega prostora (ERP) z
    zagotovitvijo boljšega razumevanja narave, sestavnih elementov in razvoja nacionalnih in
    regionalnih politik, pobud in sistemov na področju raziskav. To bo vključevalo redne, z evropske
    perspektive izvedene analize vprašanj v zvezi z oblikovanjem raziskovalne politike, zlasti:
    dejavnike, ki spodbujajo razvoj raziskovalnih sistemov in njihove posledice za politike in
    upravne strukture, pojavljajoča se vprašanja/izzive in politične možnosti ter na evropski ravni
    pregled napredka držav članic glede ERP in cilja 3 %.

1
        Dejavnosti v zvezi s krepitvijo in izboljšanjem evropskega sistema znanosti, kot so
        vprašanja znanstvenega svetovanja in strokovnega mnenja ter prispevanje k "boljši
        ureditvi", se obravnavajo v delu tega posebnega programa z naslovom "Znanost v družbi".
 ---pagebreak--- L 400/350        SL                     Uradni list Evropske unije                           30.12.2006

• Spremljanje naložb v raziskovalne dejavnosti na področju industrije za zagotovitev
   neodvisnega in dopolnilnega vira informacij za pomoč pri usmerjanju javne politike in za
   omogočanje primerjave med strategijami za naložbe v raziskave in razvoj v različnih podjetjih,
   med drugim v sektorjih ključnega interesa za gospodarstvo EU. To bo vključevalo
   periodične tabele naložb v raziskave in razvoj na ravni podjetja in sektorja, ankete o trendih
   zasebnih naložb v raziskave in razvoj, analize dejavnikov, ki vplivajo na odločitve v zvezi z
   naložbami v raziskave in razvoj ter na prakse podjetij, analize ekonomskih učinkov in oceno
   posledic za politiko.

• Razvoj in analizo kazalnikov o raziskovalni dejavnosti in njenem vplivu na gospodarstvo.
   To bo vključevalo pripravo in objavo nacionalnih in regionalnih ključnih številk in tabel s
   področja znanosti in tehnologije ob uporabi uradnih statističnih kazalcev, kadar je primerno,
   oceno prednosti in slabosti sistemov raziskav in razvoja držav članic ter analizo položaja in
   storilnosti EU na področju znanstvenih in tehnoloških raziskav.

Te dejavnosti se bodo izvajale v sodelovanju s Skupnim raziskovalnim središčem ter s pomočjo
študij in strokovnih skupin.

Druga vrsta ukrepov: Usklajevanje raziskovalnih politik

Cilj je okrepiti prostovoljno usklajevanje raziskovalnih politik prek:

• ukrepov v podporo izvajanju odprte metode usklajevanja (open method of co-ordination – OMC)
   in
 ---pagebreak--- 30.12.2006        SL                      Uradni list Evropske unije                            L 400/351

• pobud za nadnacionalno sodelovanje pri vprašanjih skupnega interesa, sprejetimi na nacionalni
     ali regionalni ravni, v katere so po potrebi vključene druge zainteresirane strani (vključno z
     industrijo, evropskimi organizacijami in organizacijami civilne družbe).

Te dejavnosti se bodo ukvarjale z vprašanji skupnega interesa v povezavi z raziskavami in drugimi
ustreznimi politikami, ki jih je treba uporabiti za oblikovanje ERP in dosego cilja EU, namreč 3 %
naložb v raziskave. Dejavnosti bodo: prispevale k razvoju učinkovitejših nacionalnih in regionalnih
politik z vzajemnim učenjem in strokovnim ocenjevanjem; spodbujale usklajene ali skupne pobude
med skupinami držav in regijami, ki jih zanimajo področja z izrazito nadnacionalno razsežnostjo ali
vplivom, in po potrebi opredeljevale vprašanja, ki zahtevajo dopolnjevalni in sinergijski ukrep na
ravni Skupnosti in držav članic.

Pobude, ki jih izvaja več držav in regij, lahko vključujejo dejavnosti, kot so strokovno ocenjevanje
nacionalnih in regionalnih politik, izmenjava izkušenj in osebja, skupna vrednotenja in presoje
vplivov ter razvoj in izvajanje skupnih pobud.

7.         MEDNARODNO SODELOVANJE

Cilj

Evropska skupnost potrebuje močno in skladno mednarodno znanstveno in tehnološko politiko, če
želi postati konkurenčna in zavzeti vodilno vlogo na svetovni ravni. Mednarodni ukrepi v okviru
različnih programov znotraj okvirnega programa se bodo izvajali v skladu s celovito strategijo
mednarodnega sodelovanja.
 ---pagebreak--- L 400/352           SL                     Uradni list Evropske unije                            30.12.2006

Ta mednarodna politika ima tri cilje, ki so medsebojno odvisni:

–           podpirati evropsko konkurenčnost s strateškimi partnerstvi s tretjimi državami na izbranih
            področjih znanosti in s sodelovanjem z najboljšimi znanstveniki iz tretjih držav, ki bi delali
            v Evropi in z njo,

–           spodbujati stike s partnerji v tretjih državah ter tako omogočiti lažji dostop do raziskav, ki
            se izvajajo drugje po svetu,

–           na podlagi vzajemnega interesa in skupnih koristi obravnavati posebne probleme, s
            katerimi se soočajo tretje države ali imajo globalne značilnosti.
 ---pagebreak--- 30.12.2006       SL                     Uradni list Evropske unije                            L 400/353

Pristop

Za opredelitev in vzpostavitev prednostnih področij raziskav vzajemnega interesa in vzajemne
koristi z določenimi tretjimi državami (države, ki so partnerice v mednarodnem sodelovanju1) v
zvezi z ukrepi posebnega mednarodnega sodelovanja v okviru posebnega programa "Sodelovanje"
se bo krepilo tekoče politične dialoge in partnerska omrežja z različnimi regijami v teh tretjih
državah, da bi pripomogli k izvedbi teh ukrepov. Skladnost nacionalnih dejavnosti v zvezi z
mednarodnim znanstvenim sodelovanjem se bo krepila s spodbujanjem usklajevanja nacionalnih
programov (držav članic in pridruženih držav) z večstranskim usklajevanjem nacionalnih politik in
dejavnosti na področju raziskav in tehnološkega razvoja. Sodelovanje s tretjimi državami v
okvirnem programu bo usmerjeno zlasti na naslednje skupine držav2:

–         države kandidatke3,

–         partnerske sredozemske države (MPC), države Zahodnega Balkana (WBC)4 ter države
          Vzhodne Evrope, Kavkaza in Srednje Azije5 (EECCA),

–         države v razvoju, z osredotočenjem na posebne potrebe zadevne države ali regije6,

–         razvijajoča se gospodarstva128.

1
       Glej pravila za udeležbo.
2
       V okviru evropske sosedske politike trenutno sodeluje 9 sredozemskih partnerskih držav in
       6 držav iz Vzhodne Evrope in Srednje Azije.
3
       Ki niso pridružene države kandidatke.
4
       Ki niso pridružene potencialne države kandidatke.
5
       Armenija, Azerbajdžan, Belorusija, Gruzija, Kazahstan, Kirgiška republika, Moldavija,
       Rusija, Tadžikistan, Turkmenistan, Ukrajina in Uzbekistan.
6
       Ob upoštevanju, da so v Latinski Ameriki tako države v razvoju kot razvijajoča se
       gospodarstva.
 ---pagebreak--- L 400/354       SL                     Uradni list Evropske unije                             30.12.2006

Tematsko usmerjeni ukrepi mednarodnega sodelovanja na področju raziskav se izvajajo v okviru
posebnega programa "Sodelovanje". Mednarodni ukrepi na področju človeškega potenciala se
izvajajo v okviru posebnega programa "Človeški viri". Izvajale se bodo horizontalne podporne
dejavnosti in ukrepi, ki ne bodo usmerjeni na posebna tematska ali interdisciplinarna področja iz
programa "Sodelovanje"; v omejenem številu primerov se ti lahko dopolnijo s posebnimi ukrepi
sodelovanja v skupnem interesu. Splošna uskladitev ukrepov mednarodnega sodelovanja v raznih
programih bo okrepljena, da se zagotovi usklajen pristop in razvijajoče se sinergije z drugimi
instrumenti Skupnosti (npr. instrumentom za predpristopno pomoč, instrumentom evropske
sosedske politike, uredbo "ALA" in shemami o razvojni pomoči). Ob upoštevanju izkušenj,
pridobljenih z dejavnostmi združenja INTAS, in na podlagi njegovega dela v okviru sodelovanja z
vzhodnoevropskimi in srednjeazijskimi državami, se bodo s tem programom ter programoma
"Sodelovanje" in "Ljudje" izvajale dejavnosti, s katerimi bo zagotovljena kontinuiteta tega
sodelovanja.

Komisija bo zagotovila usklajenost dejavnosti mednarodnega sodelovanja v celotnem okvirnem
programu tudi prek političnega dialoga s partnerskimi državami, regijami in mednarodnimi forumi.
 ---pagebreak--- 30.12.2006        SL                    Uradni list Evropske unije                          L 400/355

Dejavnosti

Glavne dejavnosti za razvoj skupaj dogovorjene politike mednarodnega znanstvenega sodelovanja
so:

• bi-regionalno usklajevanje znanstvenega in tehnološkega sodelovanja, vključno z
      določitvijo prednostnih nalog in opredelitvijo politike tega sodelovanja

Sodelovanje Skupnosti na področju znanosti in tehnologije za določitev prednostnih nalog bo
temeljilo na izčrpnem političnem dialogu s partnerskimi državami in regijami ob priznavanju
njihovih socialno-kulturnih pogojev in raziskovalnih zmogljivosti. Ta dialog za sodelovanje na
področju znanosti in tehnologije poteka na več ravneh, kot so mednarodni forumi (različne
konvencije ZN), institucionalizirani biregionalni dialogi1, vključno z dialogi med Azijo in Evropo
(ASEM), Latinsko Ameriko, Karibi in EU (EU-LAC), partnerstvi s sredozemskimi državami in
državami Zahodnega Balkana, državami EU-AKP (afriške, karibske in pacifiške države) ter
Vzhodno Evropo in Srednjo Azijo2 kot tudi z dvostranskimi in večstranskimi sporazumi ter preko
neformalnih medregionalnih srečanj znanstvenikov in drugih družbenih partnerjev.

1
          Biregionalni dialog v tem okviru pomeni dialog med državami članicami, ES in zadevnimi
          tretjimi državami.
2
          Tu sta lahko vključena Mednarodni center za znanost in tehnologijo (ISTC) ter Center za
          znanost in tehnologijo (STCU).
 ---pagebreak--- L 400/356        SL                     Uradni list Evropske unije                          30.12.2006

Najpomembnejša prednostna naloga bo namenjena krepitvi biregionalnih/dvostranskih dialogov za
opredelitev in vzpostavitev okvirja za mednarodno sodelovanje na področju znanosti in tehnologije
ter skupno opredelitev področij raziskav vzajemnega interesa in koristi. Takšen dialog in
partnerstvo na področju znanosti in tehnologije sta najučinkovitejši način za dosego vzajemno
dogovorjenih ciljev na svetovni ravni ob upoštevanju posebnih potreb na regionalni in nacionalni
ravni. Mednarodno sodelovanje na področju znanosti in tehnologije v okvirnem programu se bo
zato urejalo na skladen način z oblikovanjem integrirane raziskovalne politike, ki izhaja iz teh
dialogov in sporazumov na področju znanosti in tehnologije1.

Te pobude se bodo izvajale s posebnimi dejavnostmi mednarodnega sodelovanja, ki bodo
vzpostavile biregionalni dialog ob tesnem posvetovanju z državami članicami, pridruženimi
državami in državami, ki so partnerice v mednarodnem sodelovanju.

Ta določitev prednostnih nalog in opredelitev politik sodelovanja na področju znanosti in
tehnologije bosta imeli neposreden in izmerljiv vpliv na druge dejavnosti, predvidene za
sodelovanje na področju znanosti in tehnologije v okviru posebnega programa "Zmogljivosti", in
sicer na: krepitev in oblikovanje sporazumov na področju znanosti in tehnologije, partnerstev za
sodelovanje na področju znanosti in tehnologije ter pozitivnega sinergijskega učinka na
usklajevanje nacionalnih politik in dejavnosti v zvezi z mednarodnim sodelovanjem na področju
znanosti in tehnologije.

V okviru sporazumov na področju znanosti in tehnologije ter v skladu z opredeljenimi prednostnimi
nalogami bo imela prednost opredelitev novih, nastajajočih elementov, za katere so potrebni ukrepi
in potrditev na politični ravni, da se lahko uporabijo pri izvajanju tem.

1
       Sporazumi so se glede na interese Skupnosti sklepali z vsemi glavnimi industrializiranimi ali
       nastajajočimi gospodarskimi partnerji ter s skoraj vsemi državami, ki so vključene v
       evropsko sosedsko politiko.
 ---pagebreak--- 30.12.2006       SL                      Uradni list Evropske unije                             L 400/357

Poleg tega bo udeležba znanstvenikov v nacionalnih raziskovalnih programih tretjih držav
omogočila v celoti izkoristiti možnosti sporazumov na področju znanosti in tehnologije ter
znanstvenikom na vzajemen način pridobiti znanje raziskovalnih sistemov in kulture tretjih držav.
V ta namen bo okvirni program kril stroške raziskovalne udeležbe znanstvenikov držav članic in
pridruženih držav v nacionalnih raziskovalnih programih tretjih držav v primeru, da za to obstajata
vzajemni interes in korist. Takšno sodelovanje bo potekalo na osnovi konkurence.

Skupni projekti, razviti v okviru zgoraj navedenih dialogov in sporazumov o sodelovanju na
področju znanosti in tehnologije, bodo temeljili na potrebah in bodo izredno pomembni glede na
partnerstva, sposobnosti in financiranje, imeli pa bodo tudi pomemben družbeno-ekonomski učinek.
Projekti bodo zlasti usmerjeni na prednostne naloge, opredeljene s političnim dialogom sodelovanja
na področju znanosti in tehnologije v okviru regionalnih forumov, poleg tega pa bodo objavljeni
tudi posebni razpisi za zbiranje predlogov, namenjeni regiji ali skupinam držav, ki so partnerice v
mednarodnem sodelovanju. Rezultati teh dialogov bodo prispevali k opredelitvi prednostnih nalog
in potreb za posebne ukrepe mednarodnega sodelovanja v zvezi z različnimi temami v posebnem
programu "Sodelovanje".

• Dvostransko usklajevanje za krepitev in razvoj partnerstev na področju znanosti in
   tehnologije

Uresničevanje opredeljenih prednostnih nalog bo nadalje opredeljeno in izvedeno z vzpostavitvijo
uravnoteženih partnerstev za sodelovanje na področju znanosti in tehnologije, ki bodo združevali
številne zainteresirane strani (partnerje s področja raziskav, iz podjetij, vladnih služb in civilne
družbe) za vzpostavitev raziskovalnih zmogljivosti in raziskovalnih dejavnosti. Ta so se izkazala za
najprimernejši mehanizem za združevanje moči teh partnerjev z medsebojnim dopolnjevanjem. Ta
partnerstva bodo zahtevala multidisciplinarne pristope za pokrivanje različnih potreb na svetovni,
regionalni in/ali nacionalni ravni.
 ---pagebreak--- L 400/358        SL                     Uradni list Evropske unije                             30.12.2006

Razvoj partnerstev na področju znanosti in tehnologije bo temeljil na biregionalnemu vodstvu in
usklajevanju političnih pobud na določenih prednostnih področjih. Operativne naloge teh
partnerstev bodo prevzele usmerjevalne skupine, sestavljene iz omejenega števila predstavnikov
vsake posamezne regije in dostopne vsem partnerjem v zadevnih regijah, ob upoštevanju njihovih
interesov in raziskovalnih zmogljivosti. Ta partnerstva bodo spodbujala skupne raziskovalne
dejavnosti in stalni politični dialog o uspešnosti in učinkovitosti sodelovanja ter o opredelitvi
prihodnjih potreb.

• Spodbujanje usklajevanja nacionalnih politik in dejavnosti držav članic in pridruženih
   držav v zvezi z mednarodnim sodelovanjem na področju znanosti in tehnologije

Za spodbujanje/podpiranje uspešne in učinkovite strategije Skupnosti za mednarodno znanstveno
sodelovanje na ravni EU je bistveno stalno usklajevanje nacionalnih politik, da bi izpolnili
obveznosti, prevzete v okviru biregionalnih in dvostranskih dialogov na področju znanosti in
tehnologije.

To usklajevanje bo okrepilo učinkovitost in vpliv trenutnih pobud dvostranskega sodelovanja na
področju znanosti in tehnologije med državami članicami in državami, ki so partnerice v
mednarodnem sodelovanju, ter okrepilo pozitivne sinergije med njimi. Prav tako bo okrepilo
dopolnjevanje med dejavnostmi sodelovanja Skupnosti in držav članic na področju znanosti in
tehnologije.

Nadalje bo spodbujalo uresničevanje "skupne vizije" s poenostavitvijo inovativnih programskih
pristopov in tesnejšim sodelovanjem med in z državami članicami pri razvoju in uresničevanju
skladnega sodelovanja EU na področju znanosti in tehnologije.
 ---pagebreak--- 30.12.2006          SL                     Uradni list Evropske unije                          L 400/359

                                               PRILOGA II

                         OKVIRNA PORAZDELITEV ZNESKA (v milijonih EUR)

    Raziskovalne infrastrukture1                                                       1 715

    Raziskave v korist MSP                                                             1 336

    Regije znanja                                                                       126

    Raziskovalni potencial                                                              340

    Znanost v družbi                                                                    330

    Skladen razvoj raziskovalnih politik                                                70

    Mednarodno sodelovanje                                                              180

    SKUPAJ                                                                             4 097

1
          Vključno s prispevkom v višini do 200 milijonov EUR Evropski investicijski banki za njen
          Sklad za financiranje na osnovi delitve tveganja iz Priloge III. Za obdobje 2007–2010 bo v
          letnih obrokih dodeljen znesek v višini približno 100 milijonov EUR.
 ---pagebreak--- L 400/360       SL                      Uradni list Evropske unije                            30.12.2006

                                           PRILOGA III

                          Sklad za financiranje na osnovi delitve tveganja

V skladu s Prilogo II bo Skupnost zagotovila prispevek (usklajevalni in podporni ukrep) Evropski
investicijski banki (EIB), ki bo partner pri delitvi tveganja v okviru Sklada za financiranje na osnovi
delitve tveganja (RSFF). RSFF, ki ga bosta sofinancirali Skupnost in EIB, je namenjen spodbujanju
zasebnih naložb po vsej Evropi v raziskave, tehnološki razvoj in predstavitve (RTR) ter inovacije.

Prispevek Skupnosti bo povečal zmogljivost banke, da zmanjša tveganje, in ji tako omogočil (i)
višja posojila in jamstva EIB za določeno stopnjo tveganja ter (ii) financiranje bolj tveganih
evropskih ukrepov RTR, ki jih ne bi bilo mogoče izvajati brez podpore Skupnosti; tako bo lažje
premagovala pomanjkljivosti trga. Namen prispevka bo:

• dodati vrednost na področjih, kjer trg ne more zagotoviti potrebnih finančnih sredstev in

• zagotoviti spodbujevalni učinek pri krepitvi vpliva zasebnega vlaganja.

Prispevek Skupnosti bo dodeljen RSFF v skladu z določbami iz Priloge II.

EIB bo posojala denarna sredstva, zbrana na mednarodnih finančnih trgih, in svojim finančnim
partnerjem zagotavljala jamstva v skladu s svojimi splošnimi pravili, predpisi in postopki.
 ---pagebreak--- 30.12.2006       SL                      Uradni list Evropske unije                               L 400/361

Ta prispevek bo po načelu "kdor prvi pride, prvi melje" uporabila za rezervacije in dodelitev
kapitala v okviru banke za kritje dela tveganj, ki nastanejo v zvezi z njenimi dejavnostmi podpore
za upravičene evropske ukrepe RTR.

EIB bo na osnovi lastne finančne presoje ocenila stopnjo finančnega tveganja in določila znesek za
rezervacije in dodelitev kapitala.

Ocena in klasifikacija tveganja ter iz tega izhajajoče odločitve v zvezi z rezervacijami in dodelitvijo
kapitala bodo v skladu s splošnimi postopki banke – v okviru njenega sklada za strukturno
financiranje –, ki jih odobrijo ter nadzirajo njeni delničarji in ki se občasno posodabljajo in
spreminjajo. Zaradi prispevka Skupnosti ne bodo spremenjeni.

Tveganje za proračun Skupnosti je omejeno na zneske, ki so že bili ali še bodo izplačani. To ne bo
predstavljalo nobene pogojne obveznosti za proračun Skupnosti, saj morebitna dodatna tveganja
prevzame EIB.

Prispevek Skupnosti bo izplačan letno na podlagi večletnega načrta in ob upoštevanju razvoja
povpraševanja. Letni znesek bo določen v delovnih programih na podlagi letnega poročila o
dejavnosti in napovedi, ki jih bo predložila EIB.
 ---pagebreak--- L 400/362        SL                     Uradni list Evropske unije                           30.12.2006

V sporazumu, ki bo po tesnih posvetovanjih z državami članicami sklenjen z EIB, se bodo določili
pogoji, pod katerimi se sredstva Skupnosti lahko uporabijo kot rezervacije in za dodelitev kapitala.
Med drugim bo vključeval naslednje pogoje:

• Upravičenost ukrepov Skupnosti na področju RTR. Razvoj raziskovalnih infrastruktur, ki ga
   financira Skupnost v okviru tega posebnega programa, je avtomatično upravičen. Upravičeni so
   tudi pravni subjekti s sedežem v tretjih državah, ki niso pridružene države, če sodelujejo pri
   posrednih ukrepih Sedmega okvirnega programa, in njihovi stroški so upravičeni do financiranja
   Skupnosti. Druge raziskovalne infrastrukture v evropskem interesu se prav tako lahko
   upoštevajo.

   RSFF bo na voljo v vseh državah članicah in pridruženih državah, da bodo vsi pravni subjekti
   (vključno z MSP in raziskovalnimi organizacijami, tudi univerzami) v vseh državah članicah, ne
   glede na njihovo velikost, iz tega sklada lahko črpali sredstva za financiranje svojih dejavnosti v
   okviru upravičenih ukrepov.

   Inovacijske dejavnosti komercialne narave so upravičene do sredstev iz RSFF samo prek
   uporabe lastnega prispevka EIB.

• V skladu z uredbo o pravilih za udeležbo in razširjanje, sprejeto v skladu s členom 167 Pogodbe,
   bodo v sporazumu določeni tudi postopki, po katerih lahko Skupnost v ustrezno utemeljenih
   primerih nasprotuje uporabi prispevka Skupnosti s strani EIB.
 ---pagebreak--- 30.12.2006      SL                        Uradni list Evropske unije                       L 400/363

• Pravila za opredelitev deleža finančnega tveganja, ki se bo kril s prispevkom Skupnosti, in mejne
   vrednosti tveganja, do katere EIB lahko uporabi prispevek Skupnosti, ter delitev prihodka,
   nastalega na podlagi tega prispevka.
   Stopnja prispevka Skupnosti za vsako transakcijo bo odvisna od ocene finančnega tveganja, ki jo
   izvede EIB. Skupna stopnja rezervacij in dodelitve kapitala za večino transakcij RSFF bo
   predvidoma v višini med 15 % in 25 % nominalne vrednosti teh transakcij. Skupna raven
   zneskov Skupnosti za rezervacije in dodelitve kapitala v nobenem primeru ne preseže 50 %
   nominalnega zneska posojila ali vrednosti jamstva. Vse transakcije bodo izvedene na osnovi
   delitve tveganja.

• Pravila, s katerimi bo Skupnost spremljala dodeljevanje posojil in jamstev EIB, povezanih s
   podporo Skupnosti, vključno z dodeljevanjem prek finančnih partnerjev EIB.

EIB lahko prispevek Skupnosti uporabi samo za transakcije, odobrene med datumom začetka
veljavnosti tega posebnega programa in 31. decembrom 2013.

Obresti in prihodke, nastale na podlagi prispevka Skupnosti v tem obdobju, EIB vsako leto sporoči
Komisiji, ki o tem obvesti Evropski parlament in Svet. V skladu s členom 18(2) finančne uredbe se
ti štejejo za namenske prejemke RSFF in se vključijo v proračun.
 ---pagebreak--- L 400/364       SL                      Uradni list Evropske unije                           30.12.2006

Pri sprejemanju delovnega programa se lahko Komisija odloči, da bo za namene katerega koli
drugega posrednega ukrepa "Raziskovalnih infrastruktur" v okviru tega posebnega programa
prerazporedila zneske, ki niso bili porabljeni v okviru RSFF, in so bili zato lahko izterjani od EIB;
to lahko stori po opravljeni vmesni oceni iz Priloge II okvirnega programa. Vmesna ocena bo
vključevala zunanjo presojo vplivov RSFF.

Komisija bo pozorno spremljala učinkovito porabo prispevka Skupnosti – to vključuje naknadne
ocene uspešnih elementov ukrepa – in redno poročala odboru za program. Poleg tega bo Komisija
glavne ugotovitve v zvezi s tem vključila v letno poročilo o raziskovalnih in tehnološkorazvojnih
dejavnostih, ki ga bo v skladu s členom 173 Pogodbe poslala Evropskemu parlamentu in Svetu.
 ---pagebreak--- 30.12.2006      SL                      Uradni list Evropske unije                             L 400/365

                                            PRILOGA IV

                 Skupno izvajanje raziskovalnih programov izven okvira Skupnosti

Ena pobuda za skupno izvajanje nacionalnih raziskovalnih programov je okvirno določena v
nadaljevanju in bi lahko bila predmet posebne odločbe na podlagi člena 169 Pogodbe. Nadaljnje
pobude se lahko določijo in predlagajo med izvajanjem Sedmega okvirnega programa.

V primeru takšne odločitve bi bila vzpostavljena izvedbena struktura skupaj z organizacijsko
strukturo in ustreznimi organi upravljanja, potrebnimi za izvajanje ukrepa. Skupnost lahko v skladu
s Prilogo II zagotovi finančno podporo pobudi, in sicer do višine zneska iz Priloge II, in z
najprimernejšimi sredstvi za ukrep aktivno sodeluje pri izvajanju.

Pobuda na področju MSP, ki se ukvarjajo z raziskavami, v skladu s členom 169 Pogodbe ES

Cilj bo vzpostaviti in izvajati skupni program raziskav in razvoja v korist MSP, ki se ukvarjajo z
raziskavami37, da bi se povečala njihova raziskovalna in inovacijska zmogljivost. Ta pobuda bo ob
oblikovanju programa EUREKA spodbujala in podpirala nadnacionalne projekte na področju
raziskav in razvoja, ki jih vodijo takšna MSP. Na ta način pobuda dopolnjuje druge ukrepe,
namenjene MSP, ki se izvajajo v okviru Sedmega okvirnega programa.

Skupnost bo zagotovila finančno podporo pobudi in bo sodelovala pri izvajanju z najprimernejšimi
sredstvi za ukrep.
 ---pagebreak--- L 400/366          SL                     Uradni list Evropske unije                       30.12.2006

                                              PRILOGA V

Informacije, ki jih mora Komisija priskrbeti v skladu s členom 8(5)

1.          Informacije o ukrepih; z njimi se omogoči spremljanje vsakega predloga od začetka do
            konca, kar zajema predvsem:

            –    predložene predloge,

            –    rezultate ocenjevanja posameznih predlogov,

            –    sporazume o donacijah,

            –    zaključene ukrepe.

2.          Informacije o izidu posameznih razpisov in izvajanju ukrepov, kar zajema predvsem:

            –    rezultate posameznih razpisov,
 ---pagebreak--- 30.12.2006      SL                     Uradni list Evropske unije                          L 400/367

         –    izid pogajanj o sporazumih o donacijah,

         –    izvajanje ukrepov, vključno s podatki o plačilih in z rezultati ukrepov.

3.       Informacije o izvajanju programa, vključno z informacijami, pomembnimi na ravni
         okvirnega programa, posebnega programa in posameznih dejavnosti.

Te informacije (zlasti o predlogih, njihovem ocenjevanju in sporazumih o donacijah) je treba
priskrbeti v enotno zasnovani obliki, ki omogoča elektronsko branje in obdelovanje ter je dostopna
preko sistema obveščanja in poročanja, ki temelji na IT in ki omogoča neposredno analizo
podatkov.